
NACIONAL 


Di acuerdo cu Banco Central 


Desaroyo di economia di Aruba a keda na 
2006 practicamente mescos cu esun di 2005 


I nformacion preliminario ta indica 
cu den 2006 e desaroyo di e econo¬ 
mia di Aruba a keda practicamente 
mescos den 2005, asina nos por lesa 
den un relato di Banco Central. 

E crecemento economico den 2006 
actualmente ta wordo estima na 2.5% 
den terminonan real (2005: 2.4%) y 
6.1% den teminonan nominal. 

Inflacion midi riba base anual a 
acelera di 3.4% den 2005 te na 3.6%, 
na 2006. Ademas, turismo den 2006 a 
registra caidanan den ambos e canti- 
dad di turista y e anochinan cu nan ta 
permanece riba nos isla di 5.2% y 3.9%, 
respectivamente. 

Entradanan bruto for di turismo a 
baha cu 2.4% den e prome 9 lunanan di 
2006, compara cu un aumento di 4.9% 
den e periodo corespondiente di 2005. 

Reserva di divisa, sinembargo, a 
subi cu Afl. 53.4 miyon of 8.9% te 
na Afl. 651.3 miyon na final di 2006. 
Sinembargo, e desaroyo aki pa un gran 
parti a wordo causa dor di factornan 



incidental, incluyendo e 
recibo di entradanan di 
un emision di bono di 
Gobiemo riba mercado 
internacional di Capital 
di Afl. 91.4 miyon (US$ 

51.1 miyon) y e recibo 
di fondonan pa desaroyo 
for di Gobiemo Hulandes 
di Afl. 29.3 miyon (EUR 

12.8 miyon). Consecuen- 
temente, cifranan preli¬ 
minario di e balansa di 
pago p’e prome 3 trime- 
steman di 2006 ta mustra 
un surplus total di Afl. 

29.9 miyon (prome 3 
trimesteman di 2005: Afl. 

0.8 miyon suplus). 

Sinembargo, e deficit 
total riba e balansa di 
pago di e resto di eco¬ 
nomia (esta, excluyendo 
e sectoman di petroleo y zona liber) a 
crece te na Afl. 77.4 miyon den e prome 


3 trimesteman di 2006 compara cu Afl. 
29.7 miyon den e periodo corespon¬ 
diente di 2005, pa un gran parti dor 


di un crecemento den e deficit riba e 
cuenta coriente di e resto di economia, 
segun Banco Central. 


Na Anal di 2006 Aruba 
tabata coma cu un 
poblacion di 103,484 
persona 

Fayecimento di babynan di menos di un ana a aumenta 

E boletin demografico di e di 4 kwartal di 
Oficina Central di Estadistica ta indica 
cu pa final di 2006 e poblacion total di Aruba 
tabata di 103,484 persona. Di e total aki 47.7% 
ta hende homber y 52.3% hende muher. 

20.7% di e poblacion tabata menor di 15 
aha, 8.8% tabata 65 aha of mas bieu y 70.5% 
tabata den e categoria laboral, entre 15 y 64 
aha. 

E number di muchanan bao di 5 aha a cai 
cu 9.32% desde 2000. E grupo di persona di 65 
aha of mas, di otro banda, a aumenta cu 34.7% 
desde 2000. 

Na 2006 a keda registra un tiki mas di 
morto compara cu e ultimo 3 ananan. Un total 


AZV y Dokter Wolter den Corte 

I nformacion extra oficial cu AWEMainta a ricibi ayera nochi 
ta cu AZV lo bai hiba dokter di wowo, Otto Wolter, Corte. 
Manera ta conoci, dia 23 di maart awo ta e ultimo dia di trabou di 
dokter Wolter. E no a logra yega na un acuerdo cu AZV y a dicidi 
cu e lo bandona Aruba. Ya caba el a haya un trabou na Hulanda 
pa cual e mester biaha mas pronto posibel. Pero ta resulta cu AZV 
ta man na cabez y ainda no a caba ni por caba di re-ubica e casi 
10 mil pashentnan cu dokter Otto Wolter tabatin. Nan a pidie pa 
keda por lo menos dos luna mas, pero esaki ta imposibel pe ya cu 
e tin un trabou ta spere. Esaki a pone cu AZV a evalua pa hiba e 
caso Corte pidiendo pa ordena dokter Wolter keda por lo menos 
dos luna mas. No ta conoci ki dia e caso aki ta tuma lugar. 


A sera Radio Caruso Booy 

A yera a drenta informacion cu Radio Caruso Booy su por- 
tanan a wordo sera. Esaki riba ordo di Deurwaarder. 

E compania tin un atrazo den pago na DTZ y como cu no 
por a cumpli cu esaki, nan a dicidi pa pone beslag riba tur loke 
ta propiedad di e radio emisora. Denter di aigun siman lo bai 
pasa na bende e materialnan. 

Radio Caruso Booy tin practicamente 30 aha den aire. 


di 535 morto a wordo registra, di cual 77.6% 
tabata mayor di 60 aha. Importan te pa men- 
ciona ta e hecho cu e number di babynan cu a 
fayece prome cu nan prome aha a aumenta. 

Tambe CBS ta menciona cu na 2006 1,222 
baby a wordo registra na Censo. Durante e 
ultimo 5 ananan e number di babynan cu 
mamanan di 29 aha of menos a bin ta au- 
mentando. Di otro banda e hende muhernan 
di edad entre 30 pa 39 aha cu ta haya baby a 
bin ta bahando. 

E number di babynan di mamanan adoles- 
cente tabata na 2006 12.7% di tur e nacemen- 
tonan registra, lo cual ta basta mas halto cu e 
nivel di 9.7% registra na 2003. 

NACIONAL 


Perspectiva pa 2007 ta insigurpa motibo di introduccion di BBO 

Banco Central ta premira un aumentn di inllacion te na +.7.5% 

Consecuenta GDP lo crece cu + 8.5% 


N a 2006, e portofolio di 
credito di e banconan 
comercial a crece cu Afl. 90.8 
miyon of 3.9%, segun Banco 
Central. 

E componentenan di credito 
excluyendo credito na con- 
sumidoman (pero incluyendo 
prestamo na empresa y hipo- 
tecanan pa construccion di 
cas) a subi cu Afl. 87.2 miyon 
of 4.9%, mientras cu credito 
na consumidornan a aumenta 
cu Afl. 3.5 miyon of 0.6%. 
Claramente, crecemento di 
credito a keda bao di e norma 
di crecemento di 5% stipula 
pa Banco Central na comien- 
so di 2006. 


Apesar di un desaroyo mas 
modera di e credito total di e 
sector bancario, Banco Cen¬ 
tral ta observa cu presionnan 
di inflacion ta aumentando y 
un deficit riba e cuenta cori- 
ente di e balansa di pago di e 
resto di economia (excluyen¬ 
do e sectornan di petroleo y 
zona liber) insostenibel y den 
desproporcion cu desaroyo- 
nan macro-economico sano. 

Riba base anual (e periodo 
di e di 4 trimester di 2005 te 
cu e 3 trimester di 2006), e 
deficit riba e cuenta cori- 
ente di e resto di economia 
a crece te na Afl. 529 miyon 
for di Afl. 263.4 miyon den 


e periodo corespondiente un 
aha anterior. 

Ademas, Banco Central ta 
considera cu e espectativa pa 
2007 ta insigur, pa motibo 
di, entre otro, e introduc¬ 
cion di “Belasting op Bed¬ 
ri jfsomzetten” (BBO) y e 
efectonan cu esaki lo eherce 
riba inflacion, e liquides di e 
sector publico y e demanda 
di consumidornan relata n’e 
nivel di credito di e sector 
bancario. 

Estimacionnan preliminar- 
io ta mustra un deceleracion 
den e crecemento economico 
den terminonan real te na 


1% den 2007, mientras cu ta 
anticipa cu inflacion lo subi 
te cu aproximadamente 7.5%, 
di acuerdo cu Banco Central. 

Consecuentemente, e crece¬ 
mento di e GDP nominal ta 
wordo premira di yega alred- 
edor di 8.5% na 2007. 

E proyeccionnan pre- 
liminario aki ta basa riba 
informacion y suposicionnan 
disponibel actualmente, y 
lo wordo ahusta automati- 
camente na momento cu 
cifranan estadistica real bira 
disponibel. 

Considerando e incer- 
tidumbrenan menciona, y 
teniendo na cuenta articulo 
12 indso 1 di e Ordenanza 
di Supervision di e Sistema 
di Credito, Banco Central n’e 
momento aki no ta mira nin- 
gun necesidad di inmediato 
pa haci su maneho monetario 
den 2007 mas estricto. 

Esaki ta nifica cu e limite 
di credito total di e sector 
bancario pa 2007 ta keda 
na 5% (riba un base agrega) 
y, mescos cu na 2006, lo 
wordo calcula riba e saldo 
di e portofolio di fianzanan 
na final di 2006 of e limite 
stipula dor di Banco Central 
na comienso di 2006. Manera 
den 2006, lo tin dos limite 
di crecemento di credito, 
un p’e categoria di credito 
na consumidornan, y un p’e 


otro categorianan di credito, 
incluyendo prestamonan na 
empresa y hipotecanan pa 
construccion di cas. 

Ambos limite di crece¬ 
mento lo wordo monitoria 
separadamente riba un base 
mensual y lo ta suheto na 
un multa separa den caso di 
crecemento excesivo. 

E multa aki lo wordo cobra 
n’e banconan comercial indi- 
vidual cu surpasa cualkier di 
e limitenan di crecemento di 
credito y lo keda igual na 8% 
den 2007. 

Banco Central lo evalua, 
entre otro, e nivel di reserva 
di divisa, e resultado di e 
saldo riba e cuenta cori- 
ente di e balansa di pago di 
e resto di economia na final 
di december 2006 y durante 
2007, e exceso di liquides 
den e sistema bancario, y e 
efectonan macro-economico 
di e BBO, y despues lo evalua 
si mester hisa e requisito p’e 
reserva di liquides monetario 
obligatorio mas durante 2007 
of si lo mantene e nivel actual 
di 9.5%. 

E interes cu mester paga 
si lo cumpli cu e reserva di 
liquides monetario obligato¬ 
rio y e areglonan actual pa cu 
e asina yama B9-position di 
e banconan por lo pronto lo 
keda mescos. 


Di acuerdo cu Minister Nilo Swaen 

Gobierno notin 
problema cu liquiedez 


P resupuestonan a cuminsa yega Parlamento 
pa despues cuminsa cu su tratamento. 
Maske cu te ainda tin evaluacion ta ser haci, 
kico t’e impacto cu BBO a haci riba presupuesto 
di e aha aki. Ta di spera cu presupuesto 2007 
keda trata ainda prome cu Aha Parlamentario 
nobo. Si tur cos bai bon, aworaki e raport di 
Comision Nacional di Finanza Publico, mester 
wordo traduci den presupuestonan di awor te cu 


2009, unda ta e intencion pa tin un presupuesto 
balansa, segun Minister Nilo Swaen. 

Riba e pregunta, si Gobierno ta confronta 
problema cu liquidez, Minister Swaen a bisa cu 
e sa no, pasobra te ainda tur pago ta bai manera 
mester ta. Kier men tin entrada. E hecho cu 
presupuesto 2007 no ta aproba ainda, tambe ta 
yuda pa loke ta trata liquidez, pero Gobierno ta 
riba bon caminda. 

NACIONAL 

Reunion cu Ministernan di Husticia di Colombia y Venezuela a keda posponi 

A forti ica cooperacion pa combati criminalidad 

internacional y terorismo 

Segun Minister Rudy Croes 



D os pa ana tin encuen- 
tronan tripartite di 
husticia, entre Surinam, An- 
tiyas y Aruba, y for di 2002, 

Hulanda tambe ta participa, 
pa haci cosnan grandi, segun 
Minister di Husticia Rudy 
Croes ayera durante un 
encuentro di prensa. E biaha 
aki e Minister di Husticia 
Hulandes no por a bin, pero 
el a manda si un delegacion 
di su ministerio. 

Pa logra metanan riba 
tereno di husticia, cu e.o. 
combatimento di criminali¬ 
dad y terorismo, ta coopera¬ 
cion mester tin. Ya caba tin 
un acuerdo di entendimento 
y tin lista di palabracionnan 
haci, unda awor cada pais 
tin un persona nombra, pa mira p’e accionnan 
wordo tuma. 

Segun Minister Rudy Croes, p’awe mainta tabata 
planea un reunion cu Minister di Husticia 
Aruba cu esun di Colombia y di Venezuela, pero 
pa motibo imprevisto, el a keda posponi pa otro 
fecha, cu ta pa fin di april, comienzo di mei. Tur 
esaki cu e meta pa haci cosnan grandi p’e region 
aki. 

Durante e reunion e biaha aki, pa cual Aruba ta 
sede, a papia hopi riba kico a ser haci caba, di 
acuerdo cu e acuerdo di entendimento, despues 
cu esaki a keda firma ana pasa na Corsow. A 


papia riba maneho, opsporing y vervolging, taba- 
tin presentacion di Antiyas riba e ICT proyect y 
Aruba a sina hopi di dje, di manera cu no mester 
inventa e wiel di nobo y pa wak kico Aruba mes 
por haci p’e justitiele keten. 

A papia di intercambio di informacion y maske 
por tin diferencia di opinion, lo keda coopera cu 
otro. 

A haya informacion di trafico di droga, unda 
Antiyas a produci e programa di DÅRE, cu ta 
uno hopi bon. Surinam tambe ta masha interesa 
den e programa aki. 

Prome cu october awor, lo tuma lugar na Aru¬ 


ba, e di dos conferencia 
di droga. Awe lo haci un 
bishita na Instituto Corecio- 
nal Nacional, unda ya caba 
a papia riba e posibilidad di 
discuti e diferente program- 
anan pa cu e preso. A papia 
riba e sistema di preparacion 
di nos polisnan, cu awor 
ta na un nivel di MBO. Lo 
bai yuda Surinam funda su 
Guardacosta. 

Criminalidad financiero 
tambe a haya su atencion, 
unda a keda acorda pa yuda 
otro cu e respectivo know¬ 
how, y den esaki lo pidi 
Hulanda e sosten necesario. 
Surinam kier sosten pa insti- 
tui awor nan gaming board 
comision pa regula casino. 

A papia di rotacion di Huez, evitando asina 
cu p.e. Aruba keda isola, segun Minister Rudy 
Croes. 

Hulanda mester bai duna mas Huez ora di ehe- 
cuta e programa aki. 

E proximo encuentro tripartite di husticia lo 
tuma lugar na Antiyas, segun Minister Rudy 
Croes, unda a haci trabou grandi pa loke ta 
husticia. E no tabata facil, cu masha punto di 
agenda, delicado, dificil y hopi, pero a bin cla na 
ora.Ayera tardi, un convenio a keda firma entre 
e respectivo Ministerionan Publico y e palabra¬ 
cionnan haci, segun e mandatario Arubano. 


Inflacion na december 2006 a 
aumenta cu 0.1% 


S egun indicadornan economico mensual di Oficina Central di Estadistica, CBS, e aver¬ 
age di prijsnan na Aruba durante luna di december a aumenta cu 0.1% compara cu e 
luna anterior. E crecemento aki a wordo causa principalmente debi na un aumento di prijs 
di gasolin di 1.2%.Igualmente CBS ta indica cu inflacion riba base anual tabata di 2.5%, 
pa loke ta luna di december e tabata 0.1% y pa loke ta cori di ana 2006 esaki tabata 2.5%. 

Pa loke ta e prijsnan pa consumidor rba base annual esaki a aumenta cu 2.5% na decem¬ 
ber. Causa di e aumento aki tabata debi na aumentonan di prijs den e siguiente categori- 
anan: “Bebida y tabaco”, na december e sector aki a aumenta cu 10.1%, principalmente 
debi na un aumento di prijs di bebidanan (+11.7%); “Cuminda”, e sector aki a aumenta 
cu 6.8% compara cu december 2005. Prijsnan mas halto a wordo registra pa batata, ber- 
dura y fruta (+24.1%) y sucu, productonan di sucu y cxhuculati (+10.4%). 

Riba base mensual, e sector di Vivienda a cai cu -1.0% compara cu e luna anterior. Esaki a 
wordo causa principalmente pa un caida den e prijs di suministro di awa y e prijs pa com- 
bustibel di uso domestico y coriente. Prijsnan pa zapato, den e sector di “Pana y Zapato” a 
aumenta cu 1.9% compara cu e luna di november, segun CBS ta informa. 


Cantidad di 
divorcionan a aumenta 
na 2006 atrobe 

E number di matrimonionan pa 2005 y 2006 ta pre- 
liminar, segun CBS ta indica. Esaki pasobra Censo ta 
experiensando aigun problemanan tecnico cu e extraccion 
di e filenan. 

Pa e motibo ey, no tin datonan detaya pa 2006. 

CBS ta indica cu na 2002 e number di divorcionan a au¬ 
menta drasticamente te na 5.5 pa cada mil, compara cu un 
average anual di 3 pa cada mil. For di e tempo ey e number 
di divorcionan a permanece halto compara cu e number di 
matrimonionan cu a bin ta cayendo cada ana. 

A pesar di esaki, na 2003 te na 2005 e number di divorcio¬ 
nan a baha un poco te na 4.3 pa cada mil na 2005. Pero, 
na 2006 e number di divorcionan pa cada mil persona a 
aumenta atrobe te na 5.1 pa cada mil. 















AWEMainta | Diahuebs MAART 15, 2007-5 


NACIONAL 


Pa paga prima di bo seguro 

A. F. Aponte 

di auto, bida. candela, etc., 

den un solo pakete y den termino mensual favorabel. 

Insurance Brokers N.V. 

Tanki Leendert 293 

Tel: 5874228 

NOS ta na bo Servicio . 

26 anja na bo servicio 


Importacion 
di mercancia 
pa Aruba a cai 
cu 16 . 2 % 


D en luna di december 2006, e total di 
mercancia cu a wordo importa, a cai cu 
16.2% te na e suma di Afl. 159.9 miyon compara 
cu e mesun periodo e aha anterior. Esaki segun 
indicadornan di Oficina Central di Estadistica. 

E caida aki a tuma lugar debi na un caida den 
e importacionnan di “Productonan di metal, 
maquinaria y equipo” y “Textilnan, perlanan y 
piedranan precioso”. 

Pa loke ta cori di ana, Aruba a importa un 
balor total di Afl. 1,890.8 miyon den mercancia 
na december 2006, indicando un crecemento di 
4.7% compara cu 2005. 


Di otro banda, e total di exportacionnan for 
di Aruba a cai cu 9.1% compara cu december 
2005, despues di un aumento di 40.3% registra e 
luna anterior. 

Na december 2006, e total di exportacionnan 
a yega na e nivel di Afl. 18.7 miyon. Un balor 
menor di exportacionnan a keda registra pa 
“Productonan agricola, productonan di cum- 
inda, bebida y tabaco” y “Textilnan, perlanan y 
piedranan precioso”. 

Pa loke ta cori di ana, e total di biennan cu a 
wordo exporta for di Aruba, na december 2006, 
esaki tabata 6.7% riba e nivel registra na 2005. 




Profaecha pit abo tambe disfruta di 
un cura sin sushi. 


Pa desperdicio residencjal solsmente 


tå. 


Pn mas inform acion y am n 582-46845321528 
of pasa libremento na nos oficina na Sabana Blanco 2 


ecotech 

13P1-TT 


Special pa 

Pate« Grandi 


Tur weekend durantc tempo rada dj Pasco Grandi Eco-Tech 
tin prijs special riba tur bafci 10, 15 y 20 yarda 
iiiciuj "Tip ping Fee”. 


Bakr di 20 yarda Af i. 125,- 
Bakr di 15 yarda Afl. 125,- 
Bakidi lOyarda Afl. 125,- 


Segun comentarionan recibi 

Despues di e debate di Lampe y 
Oduber, lo stop cu mas acusacion 

P a prome biaha, un debate radial, cu a tuma lugar ayera 
merdia na Canal 90, den cadena cu Voz di Aruba cu a bai 
entre lider di RED, Parlamentario Rudy Lampe y e Parlamen- 
tario di AVI? Otmar Oduber, en particular riba Fondo Desaroyo 
San Nicolas a bai n’e nivel cu a ser spera. Stanley Arends a guia 
e debate aki hopi bon y pa na final e comentario general tabata, 
cu sin duda un debate na nivel. Unda masha hopi informacion a 
bin padilanti, y sigur hopi punto a keda clarifica. Despues a sigui 
e seccion di pregunta, cu tambe tabata hopi bon. Mirando con 
ambos politico a defende nan punto di bistå, unda pueblo oyente 
a haya tur informacion desea, ta un conclusion tin, cu ta cu tipo 
di debatenan asina, pueblo por huzga su representantenan. 

Despues di masha hopi clarificacion, mester conclui un cos, cu 
no ta necesario pa practica politica di lastra hende, pasobra esei 
no ta paga. E tempo ei a pasa, y pa sigui cu debatenan di nivel, 
manera esun di ayera. Pesei nos felicitacion na ambos politico, 
Rudy Lampe y Otmar Oduber. 

Na december 2006 
prijsnan di utilidadnan y 
gasolin a baha 

O ficina Central di Estadistica, CBS, ta notifica cu na decem¬ 
ber 2006 prijs di electricidad (incluyendo brandstofclau- 
sule) a cai ci 5.9% compara cu e ana anterior. E balor di unidad 
di awa a cai cu 2.7% compara cu december 2005. Prijs di gasolin 
durante december 2006 a aumenta cu Afl. 0.02 pa liter te na un 
prijs average di Afl. 1.74 pa liter. E prijs average di diesel a cai 
cu Afl. 0.01 pa liter na december 2006.Sin tene na cuenta, segun 
CBS, cualkier otro fluctuacionnan den prijsnan na januari 2007, 
movecionnan di prijs di gasolin durante januari lo afeeta e indice 
di prijs pa consumidor cu 0.26%. 

D espues di a tende declaracion di Minister di 
Transporte y Turismo, ing. Edison Briesen, un 
di e gruponan cu a keda masha disgusta, t’e taxistan- 
an. Pasobra aki por mira con Gobierno ta cambia su 
maneho, cu enbes di proteha taxistanan di por sigui 
gana nan pan honradamente, mas bien Gobierno 
mes ta yuda na reduci nan entrada, awor cu mira e 
desaroyo cu tin riba Juancho Irausquin Boulevard, cu 
e.o. e proyecto di Paseo Herencia, pero tambe cu otro 
desaroyonan riba e “strip” aki. Siendo dia cu par¬ 
tido MEI^ a bin cu Sasaki Plan, ningun momento a 
pensa di desaroya restaurant y otro actividadnan den 
sercania di e hotelnan, pero na cierto distancia, pero 
awe por mira cu cosnan a cambia. E tereno dilanti di 
e hotelnan mas bien a keda pa en caso un hotel kier 
expande, e tin e posibilidad aki, y/of por duna tereno, 
pa otro proyectonan hotelero, pero nan no tin “beach 
front”, pero manera por mira, cos a cambia. 

Segun Minister ing. Edison Briesen, aki por mira 
cu ta a base di e Gobiernonan cu a sigui, nan a bai na 
duna permiso pa cu e.o. restaurant, mini-mall, tien- 
danan, etc., y si Gobierno sigui duna tipo di permiso- 
nan p’e tipo di establecimentonan asina, ta logico cu e 
restaurantnan lo bai competi cu e restaurantnan den e 
hotelnan mes y e tiendanan lo competi p.e. cu e tien- 


NACIONAL 


cu a pone hopi comerciante bandona e.o. Caya Betico 
Croes, cu mester ta orguyo di e caya principal di 
Aruba. Minister Briesen ta kere cu den bon com- 
prendimento cu sector priva, mester tene cuenta cu e 
desaroyo pa cu turismo crucero, cu ta cana rond den 
Oranjestad, unda nan kier wak museo, y otro lugar- 
nan historico y cultura di Aruba. Den e cuadro aki tin 
un plan caba entrega pa comerciantenan di Playa, te 
cu nan a haci un presentacion na Conseho di Minis¬ 
ter, cu awor nan mester bai cristalisa. 

Ei, segun Minister Briesen, lo tin un bida nobo den 
Oranjestad y e mandatario ta kere cu den e amplia- 
cion di turismo, tin espacio pa tipo di construccion y 
actividadnan tanto na Playa como den becindaro di e 
hotelnan. 


danan den centro di Oranjestad. 

Consecuentemente e turista 
lo no bai Playa mas y manera ya 
menciona, ya caba e taxistanan a 
cuminsa reclama cu nan no tin 
mucho trabou mas, pasobra e 
turista ta djis cruza caminda y ta 
bai un di e tanto restaurantnan 
cu tin. Y ainda tin mas shop- 
ping-mall lo bini den cercania di 
loke cu tin caba y tur hende por 
mira e desaroyo cu tin na Palm Beach. Di acuerdo cu 
Minister ing. Edison Briesen, di otro banda si mira e 
ampliacion cu tin di kamber di hotel, Aruba lo bai tin 
entre 10 pa 11 mil kamber, y no ta tur e huespednan 
aki lo keda disfruta nan estadia banda di e hotelnan, 
pero nan lo haci uso di taxi of otro medio di trans¬ 
porte pa conoce otro parti di e isla. 


TIN DESAROYO PA DOWNTOWN 

Di acuerdo cu Minister ing. Edison Briesen, ta keda 
na comerciantenan di downtown Oranjestad pa bin 
cu otro tipo di evento. Berdad cu awor practicamente 
centro di Oranjestad ta morto y el a caba di muri cu 
establecimento di e chollerhouse den Hotel Central, 


Plan Sasaki no ta cu e meta pa desaroya centro 
comercial den becindario di hotelnan 

Taxistanan sumamente rabia 
cu e maneho di Minister ing. 
Edison Briesen 


Alegando cu Gobierno aki no ta proteha interes di un taxista 


Logro mas grandi den reunion tripartite di husticia 

PG-nan di Surinam, Antiyas y Aruba a firma acuerdo di cooperacion 
pa hunto combati criminalidad internacional y terrorismo 



E 3 Procurador General, esta di Surinam, 
di Antiyas y di Aruba a firma ayera un 
convencio di cooperacion. E convenio di coop¬ 
eracion aki ta basa riba palabracionnan haci 
aha pasa durante e reunion tripartite teni na 
Surinam, unda e 3 paisnan menciona a acorda 
di lo bai traha hunto riba tereno di comparti 
informacion riba tereno di criminalidad y en 
special criminalidad internacional, specialmente 
esnan cu ta surpasa nos fronteranan y tambe 
terorismo. 

Ayera e 3 PG nan a firma e convenio aki. PG 
di Aruba, mr. Terese Croes-Fernandes-Pedra 


a mustra cu awendia criminalidad no conoce 
frontera mas y pesei ta hopi necesario pa traha 
hunto. Den e caso aki, Surinam, Antiyas y 
Aruba. E cooperacion aki tabata existi caba, 
pero informalmente, pero awor a fortifica esaki 
por medio di un acuerdo firma. 

Esaki t’e logro di mas grandi di e reunion 
tripartite di husticia cu e biaha aki a tuma lugar 
na Aruba, unda di acuerdo cu e cooperacion aki 
lo bai na fortifica e intercambio di informacion, 
cu sigur ta un paso mas pa un cooperacion mas 
estrecho entre Ministerio Publico di Surinam, 
Antiyas y Aruba. 

NACIONAL 


December 2006 a conoce un aumento 
di B.l%denturismo 'stayover' 



I CO OY MAN 


OUR DOOR IS ALWAYS OPEN! 

SEMI-SOLID 
INTERIOR DOOR 
83cm 

22 ?to 




*(excluding door lockset) 

ENTRY LOCKSET 
STAINLESS STEEL 

»■* 14,95 

This advertisement is only valid at Kooyman Aruba. 

IBV.c 


I ndicadornan di CBS ta 
indica cu na december 
2006 e number di turistan- 
an ‘stayover’ a aumenta cu 
13.1% compara cu e mesun 
periodo e aha anterior. 

E aumento aki ta debi prin¬ 
cipalmente na un aumento 
di 14.4% den e mercado 
mericano. 

Na december 2006 e mer¬ 
cado mericano a crece cu 
5,394 bishitante compara 
cu december 2005, pa yega 
asina na un total di 64,733 
bishitante. 

Di otro banda, na 2006, 
Aruba a ricibi 28,142 me¬ 
nos bishitante compara cu 
2005, indicando un caida 
di 5.2%. 

Tambe CBS ta menciona 
cu na december 2006 e 
cantidad di anochinan cu 
e turistanan tabata keda 
Aruba a aumenta cu 8.4% 
compara cu december 2005, 
yegando na un total di 
546,828 anochi. 

Durante 2006, e total di 
anochinan cu e turistanan 
a permanece na Aruba a cai 
cu 3.9% compara cu 2005. 
Esaki a wordo causa pa un 
caida di 6.6% den e mer¬ 
cado mericano. 

Turismo crucero na su 
bes pa loke ta december 
2006 a crece cu 2.4% den 
pasaheronan crucero com¬ 
para cu december 2005. 

E number di callnan 
a aumenta tambe cu 11, 
yegando asina na un total 
di 51 callnan, compara cu e 
mesun luna e aha anterior. 

Na 2006 e number di 
pasaheronan crucero a 
aumenta cu 7.0% compara 
cu 2005. 

Pa loke ta trata estadis- 
ticanan di hotel pa luna 
di december pasa, CBS ta 
indica cu e ocupacion a 
baha cu 0.1% compara cu 
december 2005, siguiendo 
un caida di 3.6% registra na 
november. 

E entrada di hotel pa 
camber disponibel a cai cu 
18.2% compara cu e mesun 
luna aha anterior, yegando 
na un suma di Afl. 176.51 
pa camber disponibel. 

Monica Kock, MPA 

73% Di nos adultonan tin 
sobrepeso/obesidad. 

Segun Salubridad Publico 


E cifranan duna awe dor di Directie Volksge- 
zondheid y AZV ta alarmante. E cifranan 
di Directie Volksgezondheid ta: Mucha den 
1ste klas - 29,5% ta sobrepeso of obeso; Mucha 
den 5 de klas - ta 47% caba. Mas grandi e edad, 
mas halto e porcentahe ta. Casi mitar di nos 
muchanan tin sobrepeso/obesidad. Esakinan ta 
cifra di 2005. Nos por compronde cu awe 2007 e 
cifranan ta mas halto. 

Sigun Directie Volksgezondheid, 73% di nos 
pueblo tin sobrepeso/obesidad. Esey kier men 
BMI mas halto cu 25. Di e 73% aki 38% ta den 
e grado di obesidad. E cifranan aki ta papia pa 


nan mes. Obesidad ta causa masha hopi malesa 
of problema di salud. Un di e problemanan di 
salud ta diabetes. Esaki a costa Afl. 45 miyon 
den 2005. 

Segun AZV e costonan di un pacient cu ta dia- 
betico ta Afl. 8000,= pa ana. Pa un pacient no 
diabetico e ta Afl. 2.500,=. Si pensa cu mitar di 
nos muchanan awo caba tin sobrepeso/obesidad 
nos por imagina kico ta spera AZV den futuro. 
Nos sa cu mas bieu bo bira mas peso bo ta haya. 
Kier men esaki ta keda crece. Prevencion ta e 
unico metodo cu tin efecto pero ta tuma hopi 
tempo prome cu mira resultado. 



Ta keda na cada un di nos ser humano pa com¬ 
pronde cu e sobrepeso/obesidad lo pone cu nos 
lo hanja malesa y cu nos mes ta haci nos bida 
mas cortico. E ser humano ta carga responsabili- 
dad pa su curpa. Pesey e mester sa kico ta causa 
obesidad y kico e por haci pa preveni. Gobierno 
mester haci un campana di concientisacion na- 
cional pa nos cada un tuma nos responsabilidad. 
Obesidad ta un Problema Nacional. 


Alexander Tromp, parlamentario fraccion AVP 

Situacion den nos centro di ciudad deteriorando debi na 
negligencia di Gobierno pa cu adictonan 


T a hopi lamentabel mes, cu mientras cu 

Gobierno ta sigui chica placa di nos pueblo 
y ta continua cu e mal maneho di derochamento 
di nos fondonan publico, a laga e fenomeno cu 
tin nos pais Aruba den un constante tension 
un banda. “Aki mi ta referi na e situacion di e 
adictonan cu ta vagabundia den nos centro di 
cuidad, den boca di pueblo conoci como “chol- 
ler” Parlamentario di AVP, Alexander Tromp a 
duna di conoce. 

Mester remarca cu no ta solamente centro di 
ciudad ta wordo confronta y azota cu e situa¬ 
cion penoso aki. Hopi ta e barionan riba nos isla 
cu ta wordo azota cu dicho fenomeno tambe, 
pero si mester remarca cu nos centro di ciudad 
y e pueblo di San Nicolas ta esunan cu mas ta 
confronta cu e situacion alarmante aki. 

Gobierno a tuma un edificio den centro di ciu¬ 
dad, esta e asina yama Hotel Central, pa asina 
bin gana nos pueblo cu e situacion lo bai drecha 
pa cu e adictonan y esnan cu ta bishita nos cen¬ 
tro di ciudad, esta nos pueblo, Tromp ta expresa. 
E ta agrega cu berdad cu e situacion a drecha, 
pero pa esnan cu tabata of ta dono di e edifi¬ 
cio aki. Aki atrobe claramente ta favorece nan 
friends & family ganando pueblo cu e situacion 
di e adictonan lo bai drecha. 

Hopi biaha ora ta pasando den auto pueblo 
por nota e adictonan aki ta canando pa nan 
cuenta den e cayanan di p.e. Hendrikstraat, 
Avenida Alo Tromp, Schelpstraat, Havenstraat, 


nos caya principal y hasta unda turistanan ta 
frecuenta den e area di Bestuurskantoor bai te 
na e Busstation. “Mi ta pidi pa sikiera un di e 
mandatarionan, parlamentarionan cu ta sostene 
Gobierno sali for di nan auto durante oranan 
di anochi anto bai cana den e cayanan cu mi 
a menciona pa asina nan wak e gravedad di e 
situacion cu ta escalando dia pa dia, segun Alex¬ 
ander Tromp. E ta puntra su mes unda nos Min¬ 
istro cu ta encarga cu asuntonan social a keda? 
Acaso e situacion cu e adictonan aki 
ta den no ta afectando e parti social di 
nos comunidad? 

E adictonan aki sigur mester di 
atencion, pasobra con cu bai bin 
ta ser humano nan ta y ta deber di 
Gobierno pa pone atencion y tuma 
pasonan pa cu e situacion aki. Mester 
bin cu leynan mas riguroso pa cu e 
asunto di choller aki na unda cu nan 
por wordo obliga di drenta centronan 
di rehabilitacion. AVP sigur lo bai 
studia e posibilidad aki y asina trese 
proposicionnan den Parlamento pa cu 
e problematica aki. Berdad ta wordo 
bisa cu mester tene cuenta ku nan 
derecho humano, pero ken ta tene 
cuenta ku e derecho humano di e vic- 
timanan cu ta wordo molestia hasta 
fisicamente? Claro promer cu bin cu 
un ley asina mester traha espacionan 


pa cu alohamento di e adictonan aki y esaki 
sigur ta significa miyones di florin. Pero mes¬ 
ter pone den balanza kico tin prioridad. Placa 
pa drecha e situacion alarmante aki of sigui cu 
malgastamento di placa na friends and family? 
Nos comunidad, nos comercio, nos turistanan 
tur ta wordo perhudica pa ku e fenomeno aki. 
Ta deber di Gobierno pa tuma paso mas pronto 
posibel pa asina frena e situacion alarmante aki, 
Alexander Tromp a duna di conoce. 

POLITICA 


Monica Kock, MPA 

Salubridad Publico ta desea un 

comision nacional 


Ta keda na minister pa instaPe 


D en reunion di diaranson 14 
di maart 2007 tocante obesi- 
dad, Departamento di Salubridad 
Publico a duna e cifranan y con pa 
sigui. Riba un di e preguntanan 
Director di Salubridad Publico a 
bisa bon cla cu e ta desea un comis¬ 
ion nacional pa e problema aki. 
Obesidad ta toca tur tereno. Esey 
kier men cu prevencion pa combati 
ta toca tur tereno. Salud, ensenansa, 
deporte, pueblo, medico, comercio. 


Pesey mester bin un comision na¬ 
cional pa coordina tur e terenonan 
pa bin cu un plan structural. Tin 
diferente plan, diferente iniciativa 
y e boluntad t’ey. Nos situacion na 
Aruba ta asina alarmante cu no por 
keda warda. Gobierno mester tuma 
e liderasgo den esaki y bin cu un 
plan nacional, y un maneho di pre¬ 
vencion. Manera a worde bisa den e 
reunion: “It should be enforced by 
the Government”. Gobierno ta esun 


cu tin cu carg’e. Esey no kier men 
cu gobierno su so por solucion’e, 
pero gobierno ta esun cu tin cu 
tuma e paso pa bin cu e comision 
nacional. Esey ta e prome paso cu 
gobierno por tuma pa trece structu- 
ra. Nos sa cu e problema aki ta uno 
global y tur pais ta pone atencion 
na prevencion. Nan tin obesidad 
como un di e puntonan riba nan 
maneho di salud. Hulanda tin su 
preventiebeleid. Pesey Aruba tambe 


tin cu tuma e pasonan pa prevem 
mas caso di sobrepeso y obesidad. 
MPA sa cu e no ta worde solu- 
ciona facil pero si nos no traha riba 
prevencion awe nunca nos lo trece 
cambio y mas malesa nos pueblo lo 
tin y mas hoben nan lo muri. Me¬ 
nos calidad di bida. MPA ta spera 
cu Minister por instala e comision 
nacional aki na unda e expertonan 
di sector publico y sector priva por 
uni forza pa trese cambio. 


Monica Kock, MPA 

Termino di 3 
ana no ta conta 

Pa peticion di permiso entrega prome 
cu 1 di juli 2006 

D ia 30 di januari 2007, den diferente caso di LAR di 
diferente abogado, e comision di LAR a dicidi cu 
un peticion pa prolonga un permiso entrega prome cu 1 
di juli 2006 lo worde trata segun e ley LTU bieu y segun e 
maneho di 2002. 

Esey kier men cu e termino di 3 ana di e ley LTU nobo no 
ta aplicable riba e permisonan prome cu 1 di juli 2006. E 
decision ta para mesora e abuso cu DIMAS tabata haci dor 
di nenga tur prolongacion di permiso si e persona tabatin 
3 ana na Aruba. Tambe personan cu tin mas cu 7 ana na 
Aruba DIMAS tabata nenga. 

Segun e comision e ley bieu di LTU ta aplicable pa e 
permisonan menciona. Kier men no ta mara na e termino 
di 3 ana. 

E comision ta splica cu e maneho di 2002 ta pa limita e 
aumento di trahador stranhero. Den un caso cu no tin un 
trahador local disponibel y toch e permiso di prolongacion 
ta worde nenga lo trece cu ne cu e dono di trabao lo busca 
un otro trahador stranhero. 

E comision no ta compronde con e ora ey ta limita e 
aumento di trahador stranhero. Mas ainda e comision a 
declara «De commissie is dan ook van mening, dat het bestu- 
ursorgaan in redelijkheid niet tot de vaststelling van het on- 
derhavige beleid heeft kunnen komen. » E decision ta duna 
claridad y tambe tranquilidad pa e trahadornan stranhero 
cu ta trahando na Aruba pa mas cu 3 ana caba prome 
cu ley LTU a cambia. Asina e comision ta corigiendo e 
decisionan di DIMAS cu no ta di acuerdo cu e ley. MPA 
ta spera cu DIMAS lo informa pueblo cu LTU nobo no 
ta aplicable riba e permisonan entrega prome cu 1 di juli 
2006 pa asina pueblo sa su derecho y evita pa mas gasto ta 
wordo hasi inecesariamente. 


Monica Kock, MPA 

LAR a conseha pa 
prolonga permiso pa 
servicio domestico 

Pasobra no por haya trahador local 


P arlamentario Monica Kock na Novem¬ 
ber 2006 a trece dilanti cu e termino 
di 3 ana di e ley di LTU nobo no por ta 
aplicable pa servicio domestico pasobra no 
tin ningun arubiano cu kier haci e trabao 
aki. E ley di LTU nobo ta pa proteha nos 
arubianonan. Parlamentario Kock tambe a 
mustra riba e hecho cu e consecuencianan 
di cambia e servicio domestico lo ta trau- 
matisante pa e yiu[nan]. Aunque Minister 
Wever a priminti di drecha LTU te awe 
e no a haci esaki. Tampoco e a bin cu e 
maneho pa pueblo haya sa kico e condicio- 
nan ta. Minister Wever lo a bin cu esaki 
riba termino cortico pero te awe, despues 
8 luna, minister no a cumpli. Den tur e 
tempo Huez ta corigiendo e ley y ta deter¬ 
mina e maneho. 

Den e caso di servicio domestico tambe un 
caso a worde haci. Riba 30 di januari 2007 
conseho di LAR a duna e abogado Malm- 
berg razon den su “bezwaar” contra e deci¬ 
sion di DIMAS pa nenga un permiso pa un 
servicio domestico biba na cas, cu t’ey mas 
cu tres aha. E comision a trece dilanti cu pa 
peticionan haci prome cu 1 juli 2006 e ley 
LTU bieu ta aplicable. Tambe e comision 
a trece dilanti cu e maneho di gobierno ta 


pa logra baha e cantidad di trahador stra¬ 
nhero. Pero esey lo no wordo logra den e 
caso di un servicio domestico biba na cas 
pasobra e dono di trabao lo pidi un permiso 
pa un otro trahador stranhero ya cu un tra¬ 
hador local no lo wordo haya. Kier men si 
nenga e prolongacion lo no stop e cantidad 
di trahador stranhero pasobra lo busca un 
otro den su lugar. 

Tambe e comision a trece dilanti cu nenga- 
mento pa prolonga e permiso pa e servicio 
domestico biba den cas lo trece cu ne cu e 
mucha[nan] lo keda sin tin cuido adecua. 
Esaki pa e comision tambe tabata un mo- 
tibo den su conseho. 

Parlamentario Kock ta hopi contento cu 
e conseho di LAR cu a mustra bon cla cu 
nenga prolongacion di un permiso di un 
servicio domestico biba den cas no tin nin¬ 
gun sinti logico ya cu no tin trahador local 
disponibel pa e trabao aki. Parlamentario 
Kock ta haya cu ta lastima cu pueblo tin cu 
paga un abogado pa por logra su derecho 
aunque Kock a mustra minister Wever riba 
varios cambionan cu mester worde haci. 
Poco poco nos systema hudicial lo drecha 
loke minister Wever no kier drecha aunke e 
sa mas mihor. 






10'AWEMainta | Diahuebs MAART 15,2007 


POLITICA 


Marlon Sneek, AVP 

Ta di e forma aki ta bay sigui trata 

cu ensenansa? 




D ifinitivamente na Aruba tin hende cu a perde 
strea di nort. Despues di nos Status Aparte, 
nos expertonan aki na Aruba, a traha masha duro, 
pa por yega na normanan cu nos lo mester bay 
aplica pa nos sistema di educacion, por ta uno bon 
y cu ta brinda nos hobenan e posibilidad pa por 
logra lo maximo na scol. Pero aparentemente e tra- 
bao, cu a worde haci pa nos expertonan no ta sirbi. 
Tin hende cu kier hiba nos sistema di ensenansa 


30 ana atras, tempo di “gecoordineerde 
proefwerken”. 

Plan Nacional di Ensenanza: kico esaki 
ta? Awel, pa esunan cu mester sa y no 
sa un plan nacional di ensenansa ta un 
documento caminda acuerdo- 
nan ta worde haci ariba nivel 
nacional, pa stipula e meta¬ 
nan pa cada materia. 

Esaki mester worde haci tanto 
pa scol nan basico y otro tipo 
di scolnan. 

E metanan aki, ta metanan 
cu bo lo kier pa ser logra pa 
cada materia individual, claro 
teniendo na cuenta cu e mate- 
rianan hunto mester forma un 
totalidad. Sin lubida cu mester 
tene e tabla di les “lessen 
tabel” na cuenta y e forma cu 
lo bay evalua, si e metanan a 
worde logra. 

E documento aki lo mester 
worde usa como guia pa 
sigura un ensenansa di calidad 
pa nos pais. 

Despues di tanto promesa sin 


ELMAR 


N.V. ELM AR 

Wilhelminastraat 110 P.Q. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail: info@elmar.aw 


PARTICIPASHON 

Compania di electricidad N.V. ELMAR ta 
participa cu su oficinanan y 
departamentonan technico na Oranjestad, 
San Nicolas y Hato lo ta sera pa publico 

DIALUNA, 19 MAART 2007 

henter dia. 


cumpli .Awor cu falta apenas 5 luna 

pa ana escolar 2006/2007 yega su final. 
Cu diferente scol a cuminsa alerta cu e 
probabilidad, ta grandi cu e resultado- 
nan lo no ta bay ta positivo. 

Nos flamante Minister di Ensenansa, 
kier bin midi e calidad di nos muchanan 
di grado 6. Manera cu esaki lo yuda dre- 
cha tur locual a wordo destrosa 
den e ultimo 5 ananan aki. Un 
otro show mas. 

Nos Minister ta papia di 
toetsnan nacional, un idea 
cu el a copia di e website di 
Minister di ensenansa di 
Hulanda. Bay wak pa bo mes 
www.minocw.nl edicion 11 di 
October 2006. Aki claramente 
por mira, cu trabaonan ta 
worde haci sin pia sin cabes. 
Ta calidad di kico e Minister 
aki kier bay midi. 

Minister a tene cuenta cu otro 
cosnan cu ta di influencia 
ariba e test aki. 

E disaster social, cu nos 
muchanan ta biba awe na 
Aruba, por ehempel muchanan 
cu ta bin scol sin come, 


muchanan cu problema social na cas etc. 

Ban mira, lanta for di sono, stop di manipula 
e pueblo aki, si no por haci e trabou, entrega e 
cartera pero no dana e futuro di nos muchanan.Nan 
merece Miho! 


Pushi por cuida pisca? 

Pa: Armand Hesseis 


R ecientemente Ministro di Husticia a nombra su 
sobrino y ex-ministro riba un posicion halto den 
e ‘Gaming Board-na-caminda’. Remarcabel ta cu asta e 
propio (miembronan di) partido MEP repentinamente, 
publicamente y te recientemente a acusa e funcionario aki 
di robo y fraude na gran escala den varios proyecto cu a 
sali for di Control. 

Ministro di Husticia a motiva e nombracion politico aki 
cu e argumento cu e sobrino y ex-ministro ta dispone di 
‘experticio financiero’. Ademas di e nombracion aki, e 
ministro a nombra otro sobrino den e Gaming Board. E 
sobrino aki a ocupa su mes durante e ultimo ananan e.o. 
cu cobramento di placa pa e empresa di famia specialisa 
den edificio construi pa gran parti cu placa di pueblo. 
Nombracion di dos familiar (parcialmente cu un ‘histo- 
ria’) den un Gaming Board-na-caminda cu mester ‘con- 
trola’ e gran cantidad di placa cu casino ta genera, ta duna 
e impresion fuerte cu e metemento aki di Gobierno al fin 
y al cabo por bira un negoshi di famia. Pesey ta impor- 
tante cu tanto Gobierno y Parlamento para e ministro aki 
manera a pasa tambe den e aventura di Fabela, na unda su| 
sobrino y ex-ministro a hinca su curpa den problema pisa 
Naturalmen te no por spera un bon sen ti do di huicio di ur 
Ministro di Husticia cu por a bira Ministro di Husticia 
gracias na popularidad di su ruman (q.e.p.d.) y a pesar di 
su falta di experticio riba tereno di husticia. Sin embargo, 
asta di dje por a spera cu el lo a sina algo di e gran canti¬ 
dad di caso di corupcion cu a tuma luga den varios depar 
tamento cu ta cay bao di su responsabilidad. Specialment^ 
si tuma na cuenta cu varios di e casonan aki a conduci 
cu a pon’e parcialmente ‘bao di curatela’. A resulta cu un 
gran parti di e casonan aki a ser cometi pa persona fiel 
na partido cu el a nombra sin cu nan tabata dispone di 
e experticio necesario. P’e, lazo familiar y/of loyaltad na 
partido ta(wata) suficiente calificacion. Su argumento den 
e ultimo scandal di fraude cu rijbewijs na unda aparente¬ 
mente yiu homber di un di su coordinadornan ta involvi, 
esta cu “e persona a comete e eror pa motibo cu e tabata 
gana mucho tiki salario pa e gran responsablidad cu e 
tabata carga” tampoco no tin ningun base. Manera ta bon 
conoci na Aruba y resto di mundo, asta persona cu salario 
di ministro ta comete corupcion na gran escala. Lastima 
mente hustamente nan ta logra cada bes atrobe pa scapa 
for di gara di Senora Husticia gracias na nan posicion, 
nan conexionnan of nan astucia. 

Parlamentario Dirk Dumfries: 

Comision Fiho di Parlamento 
a reuni cu instancianan cu ta 
preveni y combati obesidad 


PO LI C I AL 


E siman aki e miembronan di e Comision Fiho pa Asuntonan 
di Bienestar, Famia, Hubentud y Salubridad Publico a 
reuni bao presidencia di Dirk Dumfries y griffier mr. Darlien 
Jacobs cu instancianan cu ta traha na prevencion, combati obe¬ 
sidad y sobre peso. Den cuadro di e plan di trabao di e Comision 
pa ‘Hisa calidad di bida di un y tur na Aruba’ e miembronan di 
e Comision a boga pa duna prioridad pa atende cu e problem- 
atica di obesidad, su consecuencianan y posibel solucionnan. E 

pregunta ta si tin un plan di 


E containernan di SERLIMAR 

a yega!! 


SERUMAR 

3007 


SEHLIMAft 

2007 


50% pero 1 1 
GRAVIS!) 


Asina mes, SERLIMAR ta repartiei 
containernan na Aruba henter. 


su 


Pa e barionan na turno, spera un 
representante e siman aki di 4.oopm pa 
9.00 pm na bo cas y riba diasabra di 
10.00 am - 6.00 pm. 

Yena e formulario y ricibi e container de 
inmediato y gratis. No lubida bo cedula 

valido! 

Barionan na turno * 

Noortf Cura Cabai - Mabon - Savaneta - Seroe Alejandro - 

Jara & Jara Complex. 

Pa otro barionan, yama pa mas informacion 584-5080 


nUUiLtLULli 


S ERVI CIO Ot LIMP1EZA OI ARUBA 


Proteliaiido lio medio nnibieiite 
tor di bo eusl 


accion pa preveni obesidad y 
ataca sobre peso den e proceso 
pa yega na un comunidad 
conciente y saludabel. In- 
vitado tabata Departamento 
di Salubridad Publico su 
Directeur, Dr. Trevor Van Gel- 
lecum y staf, Departamento 
di Ensenansa su Directora, 
drs Roslin Oduber, IDEFRE, 
representa pa mr. Patrick 
Werleman, AZV representa 
pa Dr. Corina Maduro-Pon- 
son, SKOA representa pa 
sranan Josett Daal y Norma 
Le Grand. Dr. Richard Visser 
no por tabata presente. Topico 
di e reunion tabata ‘Obesidad, 
un precupacion di nos tur? 

Tur e instancianan presente 
a duna di conoce cu obesidad 
ta un problema di nos tur. 
Loke falta ta yega na un ‘task 
force’ pa un plan integral. 
Informacion suminstra dor di 
Departamento di Salubridad 
Publico, AZV, IDEFRE y 
Dr Richard Visser ta mustra 
cu nan a defini e problema 
hopi bon pa loke ta obesidad 
y sobre peso. Y tur ta trah- 
ando na nan forma pa alivia e 
situacion pa cu e problematica 
aki. Pues tin suficiente datos 
y falta un estudio scientifico 
pa indica e magnitud y unda 
exactamente e problemanan 
ta. Mester menciona cu a yega 
e momento pa pone prioridad 
abase di leynan y tratadonan 
cu tin cumpli cu ne. No por 
ta asina cu pa falta di recurso 
esaki ta wordo ataca mucho 
poco poco. 

E preguntanan di e miem¬ 
bronan tabata dirigi mas con 
pa yega na un maneho y un 
comision nacional mirando 
e hecho cu obesidad, den 
silencio ta creciendo. Positivo 
ta e hecho cu tur instancia ta 
consiente cu nos ta obliga pa 
promove salud di nos pueblo y 
yega na un plan integral cu ta 
realistico na Aruba. 











General 

Delegacion Arubano na Business Forum na Panama 



siman di 6 te cu 10 di maart 2007 tabata un 
siman importante pa Aruba. Un delegacion gran¬ 
di, incluyendo Sr. Nilo Swaen, Minister di Finanzas 
y Asuntonan Economico, a bai Panama pa acudi na e 
Business Forum anual di Asociacion di Estadonan di 
Caribe (ACS) cu a keda organisa hunto cu Expocomer 
2007, un di e exposicionnan empresarial mas grandi y 
popular di Latino America y Caribe. E delegacion ta¬ 
bata consisti di Directie Economische Zaken, Kamer 
van Koophandel, Free Zone Aruba y Master Freight 
Services. Durante e actividadnan aki e delegacion a 
promove e Business Forum di ACS cu ta bay tuma 
lugar na Aruba na september 2008, a promove e Free 
Zone di Aruba y a promove Aruba como un destina- 
cion comercial, turistico y atractivo pa inversionista- 
nan. Banda di e actividadnan aki minister Swaen a 
atende un reunion di Trade Promotion Organizations 
den e region di Caribe y un seminario di ACS. Den 


e reunionnan aki a discuti strategianan pa promove 
comercio y inversion den Caribe. Durante e reunion¬ 
nan aki minister Swaen a duna un presentacion riba 
e clima di negoshi na Aruba y a invita tur presente pa 
bin atende y identifica e oportunidad pa haci negoshi 
na e Business Forum cu lo tuma lugar na Aruba na 
september 2008. E video di promocion di Aruba cu a 
wordo mustra na final di e presentacion a trece hopi 
reaccion positivo for di e publico. 

Na Panama, Minister Swaen a wordo invita pa e 
embahador Hapones, Shuji Shimokoji, pa papia 
cu un inversionista Hapones interesa pa inverti na 
Aruba. Tambe minister Swaen a haya invitacion di e 
embahadora Colombiano, Gina Benedetti de Veléz, 
pa tambe papia riba e deseo di un posibel inversion 
grandi na Aruba di un inversionista Colombiano. 
Banda di esaki Minister Swaen a atende e firmamento 
di un acuerdo entre e zona franca di Manaus, Brazil y 


e zona franca di Colon, Panama. 

Den cuadro di e Business Forum cu lo tuma lugar 
na Aruba proximo aha, minister Swaen a reuni cu e 
Secretario General di ACS, Dr. Rubén Arturo Silié 
Valdez. E Secretario General a expresa su gratitud pa 
e hecho cu Aruba a lansa su promocion di e ACS Bu¬ 
siness Forum di Gran Caribe di 2008 na un manera 
exitoso. Aruba a haya hopi atencion di prensa pa e 
hecho cu a participa pa prome biaha na Expocomer y 
pa e hecho cu e delegacion tabata consisti di nos mi¬ 
nister di Finanzas y Asuntonan Economico. Minister 
Swaen na varios ocasion a worde entrevista pa prensa 
local Panameno. Minister Swaen tambe a combersa 
cu representantenan di embahada Hulandes durante 
e foro na Panama encuanto e ACS Business Forum 
cu lo bay tuma lugar na Aruba na september 2008. E 
entrevista aki lo sali den un publicacion cu empresa- 
rionan Hulandes ta ricibi mensualmente. 

NACIONAL 


Reunion cu Ministernan di Husticia di Colombia y Venezuela a keda posponi 


A fortiflca cooperacion pa combati 
criminalidad internacional y terorismo 

Segun Minister Rudy Croes 




D os pa aha tin encuentro- 
nan tripartite di husti¬ 
cia, entre Surinam, Antiyas y 
Aruba, y for di 2002, Hulanda 
tambe ta participa, pa haci 
cosnan grandi, segun Minis¬ 
ter di Husticia Rudy Croes 
ayera durante un encuentro di 
prensa. E biaha aki e Minister 
di Husticia Hulandes no por a 
bin, pero el a manda si un del- 
egacion di su ministerio. Pa 
logra metanan riba tereno di 
husticia, cu e.o. combatimento 
di criminalidad y terorismo, ta 
cooperacion mester tin. Ya caba tin un acuerdo di entendimento 
y tin lista di palabracionnan haci, unda awor cada pais tin un 
persona nombra, pa mira p’e accionnan wordo tuma. Segun 
Minister Rudy Croes, p’awe mainta tabata planea un reunion cu 
Minister di Husticia Aruba cu esun di Colombia y di Venezuela, 
pero pa motibo imprevisto, el a keda posponi pa otro fecha, cu 
ta pa fin di april, comienzo di mei. Tur esaki cu e meta pa haci 
cosnan grandi p’e region aki. Durante e reunion e biaha aki, 
pa cual Aruba ta sede, a papia hopi riba kico a ser haci caba, di 
acuerdo cu e acuerdo di entendimento, despues cu esaki a keda 
firma aha pasa na Corsow. A papia riba maneho, opsporing y 
vervolging, tabatin presentacion di Antiyas riba e ICT proyect 
y Aruba a siha hopi di dje, di manera cu no mester inventa e 
wiel di nobo y pa wak kico Aruba mes por haci p’e justitiele 
keten. A papia di intercambio di informacion y maske por tin 
diferencia di opinion, lo keda coopera cu otro. A haya informa¬ 
cion di trafico di droga, unda Antiyas a produci e programa di 
DÅRE, cu ta uno hopi bon. Surinam tambe ta masha interesa 
den e programa aki. 

Prome cu october awor, lo tuma lugar na Aruba, e di dos con- 
ferencia di droga. Awe lo haci un bishita na Instituto Corecional 
Nacional, unda ya caba a papia riba e posibilidad di discuti e 
diferente programanan pa cu e preso. A papia riba e sistema di 
preparacion di nos polisnan, cu awor ta na un nivel di MBO. Lo 
bai yuda Surinam funda su Guardacosta. Criminalidad finan¬ 
ciero tambe a haya su atencion, unda a keda acorda pa yuda otro 
cu e respectivo know-how, y den esaki lo pidi Hulanda e sosten 
necesario. Surinam kier sosten pa institui awor nan gaming 
board comision pa regula casino. A papia di rotacion di Huez, 
evitando asina cu p.e. Aruba keda isola, segun Minister Rudy 
Croes. Hulanda mester bai duna mas Huez ora di ehecuta e 
programa aki.E proximo encuentro tripartite di husticia lo tuma 
lugar na Antiyas, segun Minister Rudy Croes, unda a haci tra- 
bou grandi pa loke ta husticia. E no tabata facil, cu masha punto 
di agenda, delicado, dificil y hopi, pero a bin cla na ora. 

Ayera tardi, un convenio a keda firma entre e respectivo Min- 
isterionan Publico y e palabracionnan haci, segun e mandatario 
Arubano. 

GENERAL 

Despues di traha 25 ana na Aeropuerto 


Jan Hendrik Croes ta baha 
cu pensioen bon mereci 



R ecientemente den VIP-Room di Aeropuerto Internacional Reina Beatrix gerencia di AAA 

N.V. a celebra hunto cu sr. Jan Hendrik Croes su di 5 lustro trahando cu Aeropuerto y alabez e 
hecho cu su edad a yega pa baha cu pensioen. 

Sr. Jan Hendrik Croes a sera su carera di e forma aki fielmente cumpliendo cu su trabao diario di 
mantene seguridad pa tur pasahero. Business Unit Manager Security Angeline Flemming a entrega 
e acostumbrado envelop, expresando aprecio p’e bon trabao realisa atrabez di e ananan. 

Na January 2007 Jan Hendrik Croes a cumpli 25 aha di servicio na AAA NV y na februari sr. 
Croes a baha cu un pensioen bon mereci. Dia di su despedida tabatin hopi palabra di elogio pa e 
bon trabou cu sr. Croes a desplega den su ananan di servicio na AAA. 

Jan Hendrik Croes ta un bon ehempel pa su coleganan mas hoben, pa su dedicacion na trabou 
y pa su personalidad, semper servicial y corecto. Presente n’e ceremonia aki tabata presente Peter 
Steinmetz, Director di Aeropuerto. 

Riba e foto por mira d.r.p.d.: Ruman y yiu di e hubilario, Jan Hendrik Croes, Angeline Flem¬ 
ming Business Unit Manager Security y Peter Steinmetz, Director di Aeropuerto. 


Encuentro na Parokia 
San Francisco di Asis 


D en luna di December 2006 tur e sirbi- 
donan den misa di Playa tabata tin un 
encuentro cu Pastor Bouman y Zuster Judith. E 
encuentro aki ta bolbe wordo ripiti pa evalu- 
acion. Na nomber di Pastoor Bouman y Zuster 
Judith Pastoornan di misa di Playa ta in vita y 
recorda tur Lector(a) nan, acolitnan, Minister¬ 


nan di Eucharistia, misdienaarnan y 
tur otro personanan cu di un of otro manera 
ta haci trabao of ta yuda den misa di Playa pa 
asisti na e encuentro importante aki cu ta tuma 
lugar dia 16 di mart 2007 pa 8:00 di anochi den 
misa di San Francisco na Playa. Nos ta warda 
un y tur. 


Dr. Wesstrate ausente diahuebs y diabierna 

M anan dia 15 di mart y diabierna 16 di mart Dr. Wesstrate lo ta ausente y pa e motibo aki 
e ta informa tur pacient cu en caso nan mester di atencion medico, pa acudi na oficina di 
dr.Horenbeeck of dr.Luchman. Dr.Wesstrate lo bolbe atende su pacientnan entrante diamars 20 di 


Naturalesa como 
symbolo nacional 

D ia 18 di Maart Aruba ta celebra Dia di Himno y Bandera. E 
bandera ta e simbolo cua Arubianonan den exterior ta iden- 
tifica nan mes. Sinembargo Arubianonan na Aruba ta identifica 
nan isla na su naturalesa. Esaki ta unico pasobra ta na Aruba so e 
ta existi. Naturalesa di Aruba ta e resultado di factornan diverso, 
entre cuanan ta fungi e posicion geografico, e hecho di ta un isla, e 
superficie y e desaroyo (natural) historico. Aruba ta situa geografi- 
camente den un region di clima arido y por lo tanto tin e clima 
aki. Como isla Aruba su tera ta delimita pa e lama. Pa colonisacion 
di e isla pa naturalesa terrestre e lama ta un barera. For di un 
principio ta solamente e sernan cu por soporta e awa salo of bula 
over di dje por jega na tera. Matanan en general no por cu lama 
salo, pero hopi di nan simiyanan si por cu e awa y otronan por 
zweef den aire. Parha, barbulet y ratonnan di anochi si por bula 
over di awa y asina ta pertenece naturalmente na e fauna di Aruba. 
Historia (natural) 

Un otro posibilidad ta cu den e historia natural di Aruba tabata 
tin un brug terestre cu Paraguana (Venezuela). Aigun geologonan 
ta pensa esaki y e por splica con un amfibio, e dori, por a yega aki. 
Amfibionan no por cu awa salo. Un otro posibilidad ta accion di 
hende. Asina aki historicamente e burico, cabrito, cacho, pushi, 
coneu, djaka, raton y e galina a yega aki. Na grandura di su su¬ 
perficie Aruba naturalmente no por tin un mamifero mas grandi 
cu un coneu. E origen di Aruba su naturalesa ta di Paraguana y e 
ta un seleccion for di esaki. Sortonan cu na Aruba so por tin, no 
conoce na Aruba, aunke tin matanan di Aruba cuanan no ta pre¬ 
sente na Boneiro y Curagao, pero si na Venezuela. Colonizacion 
ta un proceso cu ainda ta sigui. Asina hende ta bisa cu Azufre 
(Pereskia guamache) apenas a cuminsa colonisa Aruba. E sorto aki 
ta conoci na Aruba, pero no na e islanan bisina. No por descarta 
cu e boa tambe a yega Aruba via di e caminda natural. E boa ta 
na Paraguana y ariba su mes colebranan por landra basta bon. 
Cambio di naturalesa 

Na Aruba hende ta haci bon uso di naturalesa. Turistanan ta bin 
pa e lama blua y e playanan blanco. Tambe hopi hende ta traha cas 
cu materia mina for di naturalesa. Sinembargo e uso sin mas di 
Aruba su naturalesa ta degenera e calidad di esaki. Asina e desaroyo 
costero mes ta contamina e lama cu su playanan. Pa conserva Aruba 
su naturalesa ta importante pa hende bira consciente di con unico 
y fragil e ta. Como isla, una bes cu sortonan bai perdi, dificilmente 
nan por bolbe pasobra e mesun lama lo perhudicanan di yega aki. 
Cambionan den naturalesa ultimo tempo ta principalmente causa 
pa accionnan humano. Historicamente e hende a forma naturalesa 
di Aruba hopi caba. Asina un estudio di barbulet a mustra cu cap- 
mento di palo, cultivo di aloe y criansa di bestia a cambia e tipo 
di barbulet di Aruba di un cu ta gusta humedad pa un cu ta gusta 
biba den un ambiente mas seco. E mesun factornan mas urbanisa- 
cion y desaroyo costero ta sigui cambia e tipo di vegetacion tambe. 

Departamento di Agricultura, Cria y Pesca (DLVV), Santa Rosa ta 
desea cu e Arubiano ariba 18 di Maart por para un rato y reconoce 
naturalesa di Aruba como su simbolo nacional. Cu hendenan por 
realisa nan mes con unico y critico su situacion ta. Cu hende tin hopi 
influencia ariba e calidad di e naturalesa y cu ta tempo pa contene e 
influencia aki. Por ehempel, awor cu e temporada di campamento ta 
dilanti porta pa hende sea consciente cu tin otro sernan, e parhanan 
di lama, cu tambe mester di e rif y areanan costero pa nan broei. Cu lo 
ta bon e ora pa anda cu cuidao ariba e areanan aki of evita aigun di nan 
y asina duna e parhanan trankilidad pa nan por scoge nan lugar di 
broei. Pa mas informacion por tuma contacto cu DLVV na 5858102. 


maart. 

Dono di negoshi ta gara 
ladron den su auto 


D iamars 2:10, Central ta manda patruya di Oranjestad na No Limit den Oostraat pa un atraco. Na 
yegada ta resulta cu ta un caso di ladronicia. Ey patruya ta topa cu 3 persona, dos di nan tabatin un 
klop den nan poder y e otro tabatin un uniform di guardia bisti. E homber F.H.R.M.J. di 48 ana ta bisa 
polis cu e ta dono di e tienda y cu el a gara un ladron. E ta sigui conta polis cu e tabata paden y a tende e 
alarma di su auto zona. Mesora el a sali pafo pa wak kico ta pasando. El a bin haya un homber den su auto 
y a dicidi di grit’e. E homber cu tabata den su auto a spanta, pero no por a bai niun caminda ya cu e yiu 
homber di F.H.R.M.J. a blokia e auto di e ladron cu tabata para net tras di F.H.R.M.J. su auto pa colmo di 
e mesun marca. Mesora el a bisa su senora pa yama polis. Aparentemente e ladron di inicial G.R.V. di 27 
ana a kibra un bentana chiquito banda robes di auto pa asina a drenta den dje. Polisnan ta papia cu G.RV., 
kende ta bisa nan cu su auto lo a haya un flat tire y dor di esei e kier a bai horta un tire. 


Victima di atraco no kier a duna su nomber na polis 

D iamars 10:30 anochi, Central ta dirigi patruya di Oranjestad na Don Carlo Restaurant pa un atraco. 

Na yegada polisnan ta topa cu e victima kende no kier a duna su nomber. E ta bisa polis cu e homber 
A.M. di 42 ana, miho conoci como “Preke” a atak’e. Prome “Preke” a pidie placa pa despues atak’e. Segun 
e victima Preke a dale un mokete den wowo. Enberdad polisnan por a wak cu e homber su wowo tabata 
hincha. Den vecindario mes polisnan ta papia cu Preke kende tabata bao su awa. Mientras cu polisnan 
tabata papiando cu ne, diripiente el a sali cai dal su cabes y a haya un kap na su cabes. E kap tabata asina 
profundo cu ambulans a ser yama pa hibe poli pa haya tratamento. Despues cu Preke a caba di haya trata- 
mento el a wordo hiba warda caminda cu el a haya un cel gratis. 


Polisnan balente di Noord ya tabata 
parti boet for di 6:45 di mainta 

D iamars mainta trempan ya e polisnan di Noord tabata cla para pa duna boet. Nan a tene un control 
general cu a dura di 6:45 am te cu 8:00 caminda cu nan a duna 51 proces verbal pa entre otro safety- 
belt, papelnan no na ordo etc etc. 


JAj'AIA 

KERE DEN BO MES 

Tuma e scenario aki: Bo tin dos hungado di 
tennis cu tin e mesun talento y tecnica. Tur 
dos ta domina nan wega, pero un di nan 
consistentemente ta sali gandor. Kico ta 
haci e diferencia? 

Ami a mira dynamismo traha repetidam- 
ente. De hecho, mi a bib'e!. Mi a hunga 
tennis den scol secundario, y rival mas 
grandi tabata un mucha cu yama Carlos. Mi 
a pasa henter i ultimo aha di scol prepa- 
rando pa loque mi sa lo bira un wega duro. 
Den vacacion di Pascu Grandi mi a enfrente 
den e campeonato di distrito. Mi a gana e 
prome set 6-0 y tabata adilanti 5-3 den e di 
dos set. Tur loque mi tabata mester pa 
gana e wega ta dos punto. Na e momento 
ey mi a mira over di e net y a pensa pa mi 
mes: "E gai ey ta e top hungado di e 
distrito. Kico mi ta haciendo?" Mi confianza 
a bai djies pa un rato, y esey ta tur loque 
tabata tin mester pa cambia e curso di 
wega. Carlos a mira su oportunidad y 
prome cu mi por a realisa e'la domina e 
wega y a gana e campeonato. 

Kico a haci e diferencia aki? Claramente mi 
tabata tin e abilidad pa gana, pero mi 
tabata falta confianza pa haci’e. Locutor- 
nan deportivo ta yama esey "momentum" 
pero loque e ta realmente ta kere den bo 
mes, aunque hopi cos ta contra bo. Esey 
yama 'confiansa', y eynan e yabi pa exito of 
fracaso ta den e hopi retonan di bida. 

Y Carlos, si bo t'ey ainda un caminda, mi ta 
retabo pa un wega di revancha. 



Guyabastraat 4, Dakota Tel: 582 4748 


Homber ta maltrata dama y un 
otro homber malamente 

D iamars patruya ta manda polis di Noord na Rooi Santo pa un problema familiar. Na 
caminda Central ta avisa e patruya pa bai mas lihe posibel ya cu e problema a bira 
mas pio. Na yegada polisnan ta wak un auto para mei mei di caminda. E homber den e 
auto tabata discuti formal cu un senora sinta na banda. Polisnan ta papia cu e chauffeur 
kende ta R.D.S.W. di 25 ana, naci na Hulanda. 

E ta bisa polis cu ta papia e ta papia cu e muher y cu nan no ta pleita. Pero polisnan ta wak 
cu e muher su frenta ta hincha y su pana tabata tur kibra for di su curpa. E muhe ta bisa 
cu ta R.D.S.W. a maltrat’e. Mientras cu polisnan tabata bezig un tal G. a presenta eynan 
y ta bisa nan cu e homber R.D.S.W. a maltrata e tambe. G. su boca tabata hincha y hasta 
tabata sangra. Polisnan a bis’e cu e por entrega keho di maltrato contra R.D.S.W. G no a 
perde pa gana y a bisa polis cu e kier entrega keho awo!! Polis a detene R.D.S.W. a dun’e 
proces verbal pa despues lag’e bai!!! 


Problema a start ora 
muher a tilda ruman di 
tin algo cu su casa 

D iamars 10:30 di anochi, Central ta dirigi patruya di 
San Nicolas na un cas na Sabana Basora pa un prob¬ 
lema familiar. Na yegada polisnan ta papia cu e senora 
L.L.Z. di 30 ana, naci na Curacao. 

E ta declara cu su ruman muher EB. di 20 ana ta tilde cu e 
tin algo cu su casa. 

Aki a start un discucion formal caminda cu un ruman 
muher mas grandi tambe a bin intermedia. Polis a inter- 
media y a restaura pas temporal, pero ta spera cu lo no bai 
bin mas problema. 










WE present, promote n t prqouce 








THE OFFICIAL ENTERTAINMENT SORZ 


Ultimo dianan pa inscribi bo mes pa 


Miss Teen Aruba,eleccion di beyeza 
hubenil mas importantedi nos isla 





Nadia Mongelaz - 2nd Runner-Up 


Rujina Comenencia - Miss Teen Aruba 2005 / 
2006. 


Cristina Trejo - Ist Runner-Up 


F or di JE Foundation SHWBLK a haya e 
informacion cu esaki t’e ultimo dianan pa 
inscribi ainda pa Miss Teen Aruba 2007. 

Ya caba e organizacion a ricibi diferente 
inscripcion, pero ainda tin luga pa aigun can- 
didatanan mas cu lo kier participa. Instala- 
cion Oficial lo tuma luga Diasabra 31 Maart y 
e prome actividad ya ta programa pa 7 April 
2007. 

Manera ya caba ta conoci, e ana’ki e 
organizacion a conoce un cambio nobo y 
loke nos por menciona ta cu nan a trece hopi 
cambio den loke tabata actividadnan masha 
sano pa nos hobennan. 

Mester remarca cu e comiccion a traha riba 


hopi premio masha special pa e muchanan, 
mescos tambe a crea hopi premionan stimu- 
lativo p’e candidatanan y por bisa cu e aha 
aki e certamen di Miss Teen Bikini lo con¬ 
oce un cambio. Mirando cu e aha aki den e 
prome ronde di competencia tur candidata 
ta sali bisti den trahe di bano igual p’asina 
e hurado por huzga e candidata su figura, 
expercion di cara pa escohe Miss Teen Bikini 
y den e di dos vuelta di competencia. 

E ora e participantenan lo sali den su bad¬ 
pak di fantasia, pa escohe e Miss Teen Bikini 
Fantasia. 

Por menciona cu dia 5 Mei den Occidental 
Hotel lo tuma luga e eleccion di MissTeen 


Aruba y dia 3 Juni lo tuma luga e eleccion 
final den Occidental Hotel mes. 

Loke nos por informa tambe ta cu e gana- 
dora di Miss Teen lo sali dia 11 Juli pa Barba- 
dos pa competi den e eleccion di Miss Teen 
Universal 2007. 

Hoben bo tin entre 15 y 19 aha...bo ta cla 
pa un reto nobo, 3 luna di diverticion y tambe 
experencia bunita e inolvidabel. 

Mayor semper bo tabata desea p’abo yui 
participa....anto yama nos y inscribi of yama 
pa mas informacion na 5616151. 

Esaki t’abo oportunidad di bira embaha- 
dora di nos hubentud. 

SWHBLK 



A lanza e website oficial 
di Aruba Model Search 


E organizacion di AMS2007 ta 
presenta e ediccion nobo di nan 
fenomenal website. Un diseno espe- 
ctacular di Angelo Flanegin (kende ta 
fungi tambe como e webmaster), Elton 
Paskel (graphic designer di AMS) y 
Elizette Wernet (production). 

E imagen nobo di e website di AMS 
ta uno sumamente moderno y “on the 
edge” sip or bisa esaki cu ta cuadra cu 
e “look” di e fenomenal evento aki. 

Durante e siman aki hobennan 
interesa pa participa por download e 
formulario di registracion riba e web¬ 
site aki. 

Asina yena e formulario y pasa 
lage na Trash By Ronchi of presenta 
cu esaki na Havana Beach Club 
diasabra’wo p’e casting nacional. 

Mester remarca cu na 2006 e web¬ 
site di Aruba Model Search a ricibi 
mas di 210 Mil bishitante y ta goza di 
un popularidad inmenso. 

P’e ediccion aki, e website lo ricibi 
updates tur siman cu potret di activi- 


dadnan, seminarionan y logicamente 
di e proyectonan di moda y casting 
grandi lo wordo publica tur siman 
riba e website oficial di Aruba Model 
Search 2007. 

Awo e website ta ofrece informacion 
di e evento, portafolio di e ganador 
di femenino y masculine plus tin un 
pagina dedica n’e productonan y com- 
panianan cu a pone nan confianza den 
e fabuloso evento aki. Subi on line y 
bishita www.arubamodelsearch.com 
IN! 

Di otro un banda diasabra’wo dia 
17 Maart na Havana Beach Club 
AMS2007 lo presenta nan fenomenal 
casting nacional ! 

Aki hoben entre edad di 15 pa 24 
aha, cu ta interesa por participa sin 
ningun gasto, pa asina mira si nan ta 
wordo seleciona pa ta participantenan 
oficial di AMS2007. Por inscribi na 
Trash By Ronchi te cu diasabra’wo 
pa 4’or di atardi of tambe na Havana 
Beach Club iniciando pa 6’or di atardi. 


Despues di a finaliza cu masha exito e 
grabacionnan di e prome temporada di 
e serie “Amas de Casa Desesperadas” 
na Buenos Aires, Argentina. Aki e rol di 
e actriz ta di esun mas estrito, obsesivo 
y metodico Eugenia de Kopell (Bree). 
Ruddy Rodriguez ta bolbe Colombia 
p’asina ta riba pantaya grandi pa 
protagoniza e pelicula “LA MINISTRA 
INMORAL” cu ta un adaptacion pa 
cine di e magistral obra literario di e 
reconocido escritor Celmira Zuluaga, 
ganadora di e premio “Gaviota” na miho 
y estilo nobo literario. 




E cantante Michael Jackson aki ta 
saluda a su fanaticada na Hapon, aki 
e ta bayendo pa subi un helicopter 
p’asina bai Tokio pa bishita e base milita 
Mericano Camp Zama na un bario di e 
Capital hapones. 



























































Riba e sancion 

Abogado y director general di Valencia no ta 
contento cu e sancion di UEFA 

J osé Pastor, abogado y vocero di conseho di adminis- 
tracion di Valencia, y Juan Galiano, director general di 
e club, a manifesta su profundo desacuerdo cu e sancion 
imponi pa UEFA den relacion cu e incidente registra den e 
encuentro di Champions League contra di Inter e pasado 6 
di maart y a anuncia un recurso di apelacion. 

Ambos ta comparece den rueda di prensa den e stadion di 
Mestalla pa analisa publicamente e sancion imponi pa e 
Comision Disciplinario di UEFA, cu ta inclui un siete luna 
di suspension na David Navarro, cuatro wega pa Carlos 
Marchena y un multa di 250.000 franco suizo pa e club. 

Segun a indica e vocero di conseho, José Pastor, Valencia 
ya a anuncia su decision di recuri e sancion, aunke ta spera 
ricibi e fundamento huridico di e mesun pa redacta su 
escrito definitivo. 

“Nos ta spera ricibi e resolucion completo di UEFA awe 
of manan, y e bistå di e argumento cu a presenta ta funda¬ 
menta nos recurso di apelacion”, el a sigura. 

Asina mes, a indica cu e club ta encarga e tramite na e 
prestigioso abogado valenciano y specialista den derecho 
deportivo internacional. Juan di Dios Crespo, cu ken ya a 
traha na Valencia anteriormente. 

“Den dies of 15 dia nos ta spera cu e cos aki ta resolvi. 





locual ta permiti sa si nos a sigui recurri na otro institucion manera e Tribu¬ 
nal di Arbitrahe Deportivo. Nos lo bay dunando cuenta di e actuacion mas 
relevante cu ta duna”, Pastor a bisa. 

M assimo Moratti, presidente y 
accionista di referencia di In- 
ter Milan, a considera un “bofta” pa 
su dub e sentencia di e Comision 
Disciplinario di UEFA, pa e inci- 
dente cu a tuma lugar na conclu- 
sion di e wega na cas di Valencia, di 
UEFA Champions League. 


“Mas cu un sentencia, esnan di 
Comision Disciplinario a dal nos 
un bofta duro”, Moratti a bisa. 

E comision disciplinario di UEFA 
a dicidi impone un sancion di siete 
luna di suspension na e hungador 
di Valencia David Navarro y cuatro 
wega pa su companero Carlos 


Marchena. 

Ademas, hunto a multa Valencia 
y Inter Milan cu 250.000 franco 
suizo, di e banda di Inter a sus- 
pende cu seis wega e argentino 
Nicolas Burdisso y e brasileno 
Maicon, tres pa e colombiano Ivan 
Ramiro Cordoba y dos pa e argen¬ 
tino Julio Cruz. 


Tur esnan, implica den e incidente 
di e wega di buelta di octavo di 
final di Champions League, cu a 
celebra den e stadion valencianista 
di Mestalla, e ultimo 6 di maart. 
“Awo ta spera lesa e motivacion di e 
sentencia, pero siguramente Inter lo 
presenta recurso”, Moratti a anadi. 




FIucil lIxErsmhcTn 

UtMiik Pn pieren 

VVis£dcn,Cbcque 

Rdi Ctveque < L n Ov^r 
Bciekinpi-n 

Eknra n 
public* 

US Dollar 

1.77 

1.78 

1.80 

CAN Dollar 

1.49 

1.51 

1.53 

Engelse Pond Sterling 

3.36 

3.41 

3.47 

Zwitserse Frank per CHF. 100 

145.72 

146.44 

147.24 

Ned.Ant. Guiden per ANG. 100 

98.00 

100.00 biljetten 
chq./overboeking 

100.20 

100.00 

Japanse yen per JPY. 10.000 

151.42 

152.80 

154.34 

Euro per XEU. 100 

232.67 

234.80 

237.16 


Provision di Devisa 1.3%. 

Segun articulo 12 di Afkondigingsbiad di Aruba 1991 nr.GT 3-2. 
Sanco Central di Miba la defini e Hpo di tam bio oficial pa 
e cambionan di placa tidran hero. 

BANCO DI CARIBE 

Nos ta honra Bo confianza 


UN CORTESIA DI 


Valido pa Maart 15 2007 

A lex Rodriguez a purba no laga duda: kier 
caba su carrera cu New York Yankees. 

“Mi kier ta mas honesto posibel”, Rodriguez 
a bisa. “Bo ta puntrami cual ta mi berdadero 
sentimento. 

Mi kier keda na New York, 100%. Punto. 

Esey ta tur. Mi no sa di cuantro manera mas pa 
bisa”. 


A-Rod tabata invita na e programa di radio 
“Mike and the Mad Dog”, di WFAN prome cu 
e wega, y tabata un entrevista cu e pelotero a 
describi como un berdadero pelea di cacho pa 15 
minuut, Rodriguez a bisa cu tabata tin un cinco 
pa seis team interesa den cumpra durante e tem- 
porada morto, pero cu e no tin interes. 

“Nos ta spera cu e proximo biaha cu nos papia di 
esaki ta na fin di october”, Rodriguez a 
bisa. “Mi kier ta akinan. Mi kier keda 
akinan”. 

E dos biaha MVP ta drentando den e 


di 7 temporada di su contract pa 10 ana y 252 
miyon di dollar, un acuerdo cu a firma cu Texas 
Rangers. 

Por eherce su derecho na kibra e contract na 
final di e temporada, renuncia na 72 miyon cu 
nan debe pa e ultimo tres ana y con verti den 
agente fiber. 

“Nunca kier sinti cu tin un team di rehen”, Ro¬ 
driguez a bisa. “Mi kier ta na New York. Akinan 
ta unda mi kier termina mi carrera. 

Esey ta tur”. “Nos tin opcion y tur sa esey, pero 
mi kier ta na New York. Esey ta tur”. 

Ronaldinho pa AC Milan? 


Berlusconi a afirma cu ta existi bon posibilidad di cumpra e brasileno 


N os ta na mitad di maart y ta mustra manera 
si ya ta den mercado di compra di verano. 
Cu si lista preto pa akinan, cu si cumpra estreya 
eybanda. 

Y e ultimo cu a parece ta e interes di AC Milan 
na Ronaldinho. E interes no ta nobo, ta bin di 
leeuw. 

E ruman y representante di “Dinho”, Roberto de 
Assis a come diaranson cu Milan cu e dirigente 
di tur e operacion milanista, Adriano Galliani, 
y Ernesto Bronzetti, consehero rossonero pa 
Spana. Durante e comemento ta papia hopi di e 


tema. 

E principal tabata riba e liberacion di e ruman di 
Oliveira, hungador representa pa Roberto di As¬ 
sis y cu tabata e motibo di cu e agente brasileno 
tabata den e Capital. Sin embargo, tambe a sali cu 
e asunto di conversacion di situacion di Ron¬ 
aldinho den Barcelona algo ya ta trata durante e 
pasado verano cu motibo di compra di Oliveira 
pa AC Milan. 

Manera ta recoge e prensa italiano diahuebs, 
Adriano Galliani a reconoce cu Milan semper ta 
cla pa negocia pa compra di Ronaldinho si Bar¬ 


celona duna caminda liber, cu tempo ta delanta 
cu no tin e intencion di aplica na presiona su 
amigo Joan Laporta. 

Aunke di momento Barcelona ta considera 
intransferibel Ronaldinho tin cu spera pa wak 
kiko ta pasa den e proximo dianan, paso esaki ta 
pa wak si Barcelona ta eede e presion di Ricardo 
de Assis en cuantro na mehora e emolumento di 
su ruman. 

Cada ana a acepta, pero e biaha aki ta mustra cu 
e club no ta dispuesto pa aumenta e compra pa 
no crea agravio comparativo den un team. 













PLAYING NOW 

300 

Action/Adventure R 
Gerard Butler & Lena Headey 
Daily: 4:50 - 7:15 - 9:40 

SNIOKIN’ ACES 

Action/Comedy ER] 

Andy Garcia & Ben Affleck 
Daily: 5:00 - 7:20 - 9:35 

NORBIT 

Comedy/Romance PG-13 
Eddie Murphy & Thandie Newtoi 
Daily: 4:10 - 6:10 - 8:10 -10:20 

THE NUIRBER 23 

Thriller/Drama (RI 
lim Carrey & Virginia Madsen 
Daily: 4:10 - 6:15 - 8:20 -10:30 

GHOST RIDER 

Action/Thriller (PG-131 
Nicolas Gage & Eva Mendes 
Daily: 4:50 - 7:20 - 9:40 

WILD HOGS 

Action/Comedy IPG-131 
John Travolta & Tim Allen 
Daily: 4:05 - 6:10 - 8:15 -10:20 

DRIVE I NI 

MUSIC AND LYR IDS 

Comedy/Romance IPG-131 
Drew Barrymore & Hugh Gram 
ThU: 8=00 

Fri & S at: 8=00 & 10:30 
Adm in General Awg 7.25 
Sun = 8:00 

Adm in General Awg 10.50 


i 

S8 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the first quarter of 2007. We can 
also provide these trainings as, customized In-Company training. 

► Human Resources Management (Starting March 15) 

► Effective Leadership (Starting March 19) 

► Goal Setting (Starting March 19) 

► Customer Service & Handling Complaints (April 3) 

► Administrative Assistant (Starting April 11) 

► Labor Law in Practice (Starting April 12) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



A ruba Volleyball Association tambe ta 

participa den e programa di dia di Himno 
y Bandera. Dia 18 di Maart 2007 nos AVA 
ta organisa un torneo di beach volleyball na 
Moomba Beach.Inscribcion lo tuma lugar e 
dia ey mes y lo costa AWG 15,-. Tin lugar pa 
10 team inscribi y cada team lo consisti di 
4 hungador femenino, masculino of mixto. 
Weganan lo euminsa pa 10 or di mainta. Pa 


Aruba 
Volleyball 
Association 
lo tin un 
programa dia 
di Himno y 
Bandera 

9:30 di mainta lo tira lot. Ta wordo hunga den 
e sistema di double elemination. Cada wega lo 
wordo hunga cu un time limit di 10 min of te cu 
un team jega 21 punto. Final lo ta best of three 
sets. Adjunto nos ta provee boso cu e formulario 
di inscripcion.Dia 18 di maart 2007 tambe tin 
e oportunidad pa inscribi pa e Beach torneo di 
dia 24 y 25 di Maart. 


Aruba Volley Association lo tene competencia 

di beach volleyball 


A ruba Volleyball Association hunto Cool 
FM 98.9 lo tene competencianan di beach 
volleyball ariba dia 24 y 25 di Maart na Moom¬ 
ba Beach. 

E competencia ranking 2 contra 2, categoria 
masculino y femenino. Inscripcion lo ta Afis. 
50,00 pa team. Lo tuma un cantidad di 16 team 
masculino y 10 team femenino. Tambe lo tin 
competencia di 4 contra 4 mix cu lo tin un costo 
di 25 florin pa inscripcion di team. 

E weganan di ranking ta double elimination. 
Un set di 25 y final lo ta best out three (segun 
regia international).Lo saca ranking a base di 
puntacion y un premio cash di 500 florin pa e 
ganador di cada categoria di 2 contra 2. 

E evento aki ta tuma lugar na MOOMBA 
BEACH. Dia 24 y 25 unda cu tur hungador lo 


hanya un badge. 

Refereenan y scorers di Aruba Volleyball 
Association lo ta encarga cu regias di beach 
volleyball. Pa loke ta e musica lo ta den man 
di DJ Dwatje, DJ 101, DJ Diabio, DJ Virus y 
tambe lo tin live band di The Equator Band. 

E sponsernan Amstel Bright, Red Buli y Coca 
Cola lo parti premio rond y tambe producto pa 
tur presente. 

Si bo Kier inscribi bo por print e formulario 
riba coolaruba.com of bo por contact AVA na 
9659878 of 5941621. 

Ora di inscripcion lo duna tur e regia cu hunga- 
dornan mester tene nan mes na dje. Zorg pa e 
dia aki bo team tin algo di identificacion di bo 
hungadornan y alaves ta pidi tur hungador pa ta 
presente na ora segun e Schedule. 

E atacante brasileno Robinho a reafirma 
den un entrevista telefonico na e web¬ 
site di globosport.com, cu ta insatisfecho 
den Real Madrid, y a menasa cu busca un 
club nobo den caso di su actual situacion 
manera reserva permanece. 

“Ta considera dificil cu mi situacion ta per¬ 
manece asina. Pero, si acaso sigui, e ta claro 
cu mi ta bay busca mi lugar na otro lugar”, 
e hungador a afirma cu a destaca na Brasil 
como delantero di Santos y tabata transferi 
pa Real Madrid na juli di 2005. 

E hungador a confirma cu tabata contacta 
pa Milan italiano, despues cu a manifesta 
pa prome biaha su insatisfaccion den Real 
Madrid y cu no ta arrepenti di a bisa cu e 
tecnico Fabio Capello no ta confia den su 
futbol. 

“Mi no ta arrepenti di nada debi cu mi no a 


bisa nada cu no tabata tin sinti. Si e tabata 
confia den mi trabou, mi lo ta un titular y 
no un reserva. E ta un pensamento logico”, 
e delantero a afirma. 

“Nan a puntrami si mi tabata felis y mi a 
bisa cu tabata felis na cas, paso mi ta biba 
den un lugar bunita y den un ciudad legal. 
Pero den e lugar cu tin cu ta felis ta den 
veid y ningun futbolista ta felis ora no ta 
hungandor of ora apenas ta drenta den 
segundo tempo”, el a agrega. 

Tanto Robinho como su representante, 
Wagner Ribeiro, ta spera cu Capello ban- 
dona Real Madrid paso ta considera cu un 
tecnico diferente mester duna e oportuni- 
dad na hungador. 

P’e rason ey, Ribeiro a sigura cu e delantero 
lo permanece den Real Madrid, na unda tin 
un contract t’e cu 2010. 



TA BENDE 


MITSUBISHI 
MONTERO 
standard 6 96 

Pa informacion yama: 
564-0516 of 563-4633 


Sunshine Tire 
Sales & Services 


Ta busca un persona cu 
experencia i conocemento 
den drechamento di tire. 

Pa mas info jama 
Tel: 583-6442 



PA TUR FIESTA 
PA MUCHA 

YAMA 

923523 / 5838769 


TIN MESTER 


Cu urgencia di: 

Diferente 

counter-bediende 

Solicita awor un bez na 
Coco Plum Restaurant 
Tel: 583-1176 


TA BUSCA 


METSELAAR 

HELPER 

pa mas informacion llama 
Coburg Construction & 
Consulting N.V. entre 
9.00- 12.00 y 13.00- 16.00, 
tel. 5877793 


Mon i 


B0 C0NECCI0N CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 

M ahamadou Diarra, centro - 
campista mali di Real Ma¬ 
drid, a aporta mas lus riba e expul- 
sion cu a protagonisa na Munich 
cu e centrocampista hulandes di 
Bayern Munich, Van Bommel, cu 
cual ta admiti mantene un enemis- 
tad largo agrava despues di su corte 
di manga na e stadion Santiago 
Bernabeu. 

Un siman despues di ta protagoni- 


sta di un discusion cu Van Bommel 
na Allianz Arena, Diarra a desvela 
den rueda di prensa cu tur su 
enfrentamento contra e hungador 
hulandes semper ta haya kaarchi pa 
e refree. 

“Van Bommel mi conoce hopi bon 
paso ya nos a enfrenta varios biaha 
durante mi carrera. Nos tabata 
expulsa nos dos hunto hungando 
na Hulanda. Despues den Lyon 


mi a bolbe topa cun’e y nan a saca 
kaarchi geel na nos. Cada biaha cu 
hunga contra dje algo ta sali malo”. 
Pesey, Diarra ta contra e forma di 
ser di Van Bommel. “E ta un tipo cu 
ta asina, ta hasi cosnan pa malo pa 
pone un hende rabia y provoca ex- 
pulsion. E corte di manga cu a hasi 
cumi publico a pone mi sind hu- 
miya. Mi no ta sinti respet mas p’e”. 
Pa e centrocampista di Real Madrid 


e casdgo cu a impone UEFA pa Van 
Bommel, dos wega y un di nan pa 
su corte di manga, ta yega laat, pero 
a evita drenta den polemica pa no 
wordo sanciona. “Ya e ana aki nos 
no ta bay hunga contra nan y nos ta 
haya masha bon e sancion cu UEFA 
a dun’e. E ta mustra mi hopi bon 
cu e sancion pero ya no por cambia 
nada. Solamente mi ta spera cu no 
sanciona ami awo”, el a conclui. 

DEPORTE 


Loke ta bin, loke ta bin 

Formula Uno su temporada ta cuminsa na Australia 


E temporada di Formula Uno ta 
cuminsa 18 di maart na Mel- 
bourne cu Grand Prix di Australia. 
Lo tin hopi cambio entre piloto y e 
teamnan asina manera tambe den 
procedimento. 

Akinan tin e cosnan mas destaca. 
Piloto y team. 


E cambio mas obvio e ana aki taba- 
ta e ausencia di Michael Schumach¬ 
er, ken a gana siete titulo mundial y 
91 careda y kibra casi tur e records 
posibel den su 16 ana den Fl. 
Tambe a bay Juan Pablo Montoya y 
Jacques Villenueve. 

E caranan nobo di F-l ta inclui e 


talentoso novato Lewis Hamilton y 
Heikki Kovalainen, asina manera e 
recien yega manera Roberto Kubica 
y Nico Rosberg. 

Otro cambio pa e ana aki ta inclui 
e traspaso di dos biaha campeon 
defensor Fernando Alonso, ken a 
pasa di Renault pa McLaren-Mer- 


cedes, y e wega di Kimi Raikkonen 
di McLaren pa reemplasa Michael 
Schumacher den Ferrari. 

Merca tin un piloto nobo den F-l 
cu e regreso di Scott Speed pa su 
segundo temporada den e team di 
Toro Rosso. 




Cu hopi pasenshi 

Pedro Martinez tin cu traha 
hopi prome cu su regreso 

E pitcher estelar dominicano Pedro Martinez lo eherce e pasenshi mientras ta rehabilita 
di su lomba opera. 

E gran pitcher di Mets a hasi un 50 lansamento desde un distancia di un 18 meter riba e 
terreno diamars y a senala cu ta den e programacion pa por tira cuatro biaha pa siman. 
Martinez, cu a gana tres premio Cy Young, a mehora e distancia di su lansamento, cu 
tabata hasi desde un 12 meter un siman pasa. 

“Mi ta sind tur cos mihor”, Martinez a indica. “Ora di drumi mi ta sinti mihor, mi por 
drai riba mi brasa, drumi di banda, y ya no tin dolor”, el a agrega. 

Sin embargo, no por t’e ainda pronostica ora ta di buelta riba e mound. Simplemente no 
ta spera dura hopi. 

“Mi ta trahando pa ta cla pa e dia ey. Mi no por papia. Pa papia di esey tin cu bay Jamaica 
of algo pareci, pues simplemente mi ta bay loke ta bisa cu ta hasi tur dia y mi no ta bay 
pronostica nada. 

Mi lo hasi loke nan bisami y no dana nada. Ya nan a wak loke a pasa den playoffs di tem¬ 
porada pasa y no tabata nada bon”, el a agrega. 

Martinez, un pitcher di 35 ana ta insisti cu lo laga cu e medico y e team di masahista ta 
dicidi ora por bolbe na tira. 

os Caronan 

Recensia di e exposicion “Nos caranan” 

Pa: Ruthy C. Vrieswijk-Bergen. 


E nomber di e exposicion aki so 
a sona fuerte den mi oreanan. 

“Nos Caranan”. 

Bunita recuerdonan di mi mesun 
prome exposicion, den cual mi 
a laga publico wak “mi caranan” 
pinta pa diferente artista local y 
internacional a bin ariba . Mi no 
por a corda si mi a yega di topa y of 
conoce e autor di e exposicion aki 
“Nos Caranan:” prome. Un artista, 
un solo artista, cu ta pinta hopi otro 
caranan. Contrario pues na esun di 
mi, un cara pinta pa hopi artista. 
Walter Wever, naci aki na Aruba. 

Un placer conoce’bo! Un artista 
hoben di 30 y pico ana di edad. Cu 
palabranan bunita pa elogia y apoya 
su talento, a habri e anochi aki na 
Instituto di Cultura cu un publico 
masha grandi mes. 

Ku e toque elegante di “cortinanan” 
dorna cu blaasnan di e colornan di 
nos bandera, un obra di arte riba su 
mes realisa pa su ruman muher. Un 
tiki pasa di e ora stipula, a conse- 
cuencia di un of otro fayo tecnico 
chiquito, e maestro di ceremonia 
Stanley Dabian a cuminsa ta yama 
bon nochi y pasa e microfono pa e 
diferente personahenan cu a hiba 
palabra, e.o. Frank Croes di Institu¬ 
to di Cultura y Tino Ruiz di oficina 
di propiedad intelectual. Un pastor 
a papia na un manera mas profundo 
tocante Walter su talentonan com- 
parti, den e ser bendiciona cu Dios 
kier pa nos tur ta. Nos mama di 
cultura Bernadina Groveil a pre¬ 
senta su cancion Pabien Aruba Pa- 
bien, un dushi tumba, cu el a zoya 
tambe, riba e dushi ritmo. Pero.... 
pa bin awor ariba e “caranan” den e 
exposicion, cu for di leu caba bo ta 
ripara ta ken nan ta. 

Un mas fuerte cu otro, un mas exac- 
to cu otro, pero tur tin algo of hopi 
di e cara di e hende cu Walter a 
scoge pa pinta. Un tremendo colec- 
cion. Manera parti di historia mes, 
incluyendo aigun personahe cu no 
ta na bida mas, pero si den spiritu y 


den feliz memoria. 

Y awor.....pinta tambe pa Walter, 
preto cu blanco. Charcoal....pot- 

lood? Combinacion quizas.mi 

no a fiha riba e detayenan, locual 
a atraemi mas ta e wowonan mas 
tanto, e mirada riba cada cara. 

Esun cu mas a capta mi atencion, 
tabata esun di e hobencita Sarah- 
Quita Offringa. Wowonan inocente 
. Rustig, suave. Wowonan cu sa kico 
nan kier.Y otro caranan impactante 
manera esun di Betico, Mike, y 
Padu. Mi sa cu no ta facil pa un ar¬ 
tista pinta caranan cu tin cu refleha 
e cara di e persona como su “moro- 
cho”, of su duplicado, pero Walter 
a haci un tremendo trabao cu su 
pintamento den su prome solo expo 
“Nos Caranan” Walter.....pabien! 
Hopi bon! Y no pasobra ami mes 
ta wordo yama y of considera un 
“artista”. Mi a wak mas tanto cu 
mi curason, y no mi wowonan so 
pa ripara cosnan tecnico aki aya, 
pasobra mi mes ta sinando hopi 
actualmente den esaki serca e gran 
maestro pintor King Lie Kwie na 
Fundacion Desaroyo Educativo 
Comunitario. E bunita anochi di 
Walter, kende tabata rondona pa 
su bunita y dushi famia, a haci un 
impacto riba tur sigur. Mi ta kere, 
un gran honor, pa esnan cu a wordo 
pinta. 

E exposicion “Nos caranan” lo ta 
habri te cu dia 23 di mart 2007 den 
Instituto di Cultura. 

Brinda bo mes e bunita oportuni- 
dad di bai admira e caranan tan 
conoci aki (ta hopi nan ta), cu bo ta 
mira regularmente den nos me- 
dionan di comunicacion, aunque 
quizas, aigun di nan, bo no kier 
mira ni pinta, pa un motibo of otro. 

Pero....ta arte esaki ta expresion- 

nan riba cada cara, no wak kico por 
tin of tabata tin of a pasa y ta pasa 
“tras” di e caranan ei, saca e bon di 
nan. 

Corda cu ningun di nos ta perfecto 
y nos lo sigui topa casi tur e ca¬ 


ranan aki, un dia of otro den nos 
comunidad. Ken sa....quisas esaki 
ta un forma di inspiracion tambe, 
pa “lesa” e caranan, y haya sa por 
ehempel, e trabao duro tambe y 
seriedad di cada un. 

Y....pa sigui inspira nos cada un, pa 
por ehempel, sigui wak nos me¬ 
sun cara den spiel regularmente, 
no solamente ora di frega dj ente, 
feita etc,.pero pa tuma nota di nos 
mesun “sonrisa”, sea sigur cu e t’ey 
ainda!!!! 

Y.....mas importante....lesa den nos 

mesun wowonan.”Nos ber- 

dad”.” Nos consenshi”.paso¬ 

bra ta bo wowonan ta refleha e spiel 
di bo alma.nan ta bisa.! 

expresivo. 

Den e exposicion aki nos 
lo por aprecia obranan traha 
den diferente epoca cu e 
artista ta bibando aki na 
Aruba y danki Dios e tin 
aigun pintura cu e la pinta 
durante e 27 ananan cu a 
pasa. 

E obranan aki di sra. 

Maria La Torre ta representa 
su diferente estado di animo 
y ta contene su pasionnan 
y sentimento como ser 
humano, manera tambe su 
conviccion den nos Creador. 
Su impresion di nos planeta 
y tambe su alegria ta refleha 
atraves di e pensel den un 
flor of en barbulet colorido. 

E oportunidad aki ta unico 
pa nos pueblo, muy en parti- 
cular pa amantenan di arte. 

Pueblo di Aruba ta keda 
cordialmente invita pa 
bishita e exposicion aki, cu 
ta unicamente 1 dia, for di 
9’or mainta te 5’or atardi. 

Reserva diasabra 17 di 
maart 2007 y bin cuminsa 
disfruta e celebracion di 
nos dia Nacional na Centro 
Juvenil Washington cu dos 
evento grandi: 

1. Mercado di Purga. Fe- 
ria, cu atraccionnan manera: 
weganan popular, bolas cri- 
oyas, Saint ball, dino jump, 
grabbelton y hopi mas. 

2. Exposicion di sra.Maria 
La Torre y su alumnonan. 

ARTE 


D iasabra, 17 di mart 2007 Centro Juvenil Washington 
lo celebra nos dia Nacional - Dia di Himno y Ban¬ 
dera cu un gran feria y mercado di purga. 

Riba e dia aki lo bai tin un exposicion impresionante di 
nos artista local sra.Maria La Torre y su alumnonan, den 
sala di Landhuis “Washington”. 

E obranan cu lo worde presenta ta papia hopi cla, aki 
e artista ta expresa su sentimentonan na un forma hopi 


Exposicion den Landuis 
"Washington" 

Di sra. Maria La Torre. 

Delegacion di Husticia di Surinam di 

bishita na Parlamento 



A yera Presidente di Parlamento, drs. Mervin 
Wyatt-Ras, den presencia di Griffier di Par¬ 
lamento, sra. mr. Jacqueline Bastien-Sherman 
a ricibi bishita di un delegacion di Surinam cu 
ta na Aruba pa reunionnan di tripartite entre 
Antias, Surinam y Aruba. 

E delegacion ta consisti di e Minister di Hus¬ 
ticia y Cuerpo Policial, sr. Z.E. Chas Santokhi, 


Procurador General, mr. Subhas Punwasi, 

Hefe di Servicio Huridico di Cuerpo Policial di 
Surinam, Comisario mr. Krishna Hussainali- 
Mathoera, Presidente di Corte di Husticia, mr. 
John von Niesewand y Hefe di Relacionnan 
Exterior, mr. Y. Roeplal. 

A intercambia encuanto e importancia di inter- 
cambio entre e Aruba y Surinam, muy en espe- 


cial riba nivel di Parlamento. Ya caba durante e 
ultimo reunion di bipartite Parlamentarionan 
tanto di Antias como di Aruba a expresa nan 
interes pa contacto cu Surinam. 

Presidente di Parlamento, drs. Mervin Wyatt- 
Ras ta spera cu enberdad esaki lo logra y a desea 
e delegacion fructifero tripartite y bon estadia 
na Aruba. 


Stephen Crane di 
Colombian Emeralds a 
bishita 

Premier Oduber 

D esaroyo economico di Aruba ta sigui den luz positivo y inversionistanan ta keda 
bishita Minister President Nelson Oduber. 

E biaha aki t’e Presidente di Duty Free Holdings y alabez dono di Colombian Emeralds, 
sr. Stephen Crane, kende a bishita Premier Nel Oduber diarazon merdia. 

E compania aki tin en total 61 negoshi den Caribe y entre nan esun na Aruba. Nan inten- 
cion awor ta pa inverti un par di miyon dollar den nan facilidadnan na Aruba. 

Nan ta mira Aruba como un bon producto y ta hopi positivo pa cu e desaroyo di e pais 
aki. 

N’e ocasion aki Minister President Oduber a haci entrega di un moneda conmemorativo 
di Betico Croes na sr. Stephen Crane. 

I COMUNIDAD 

Premio Promocional Santa Cruz 2007 


D iadomingo awor, dia 18 di 
mart, pueblo di Santa Cruz lo 
conoce e recipientenan di e presti- 
gioso Premio Promocional di Santa 
Cruz.2007. 

Lo rindi homenahe na esnan elegi 
durante un ceremonia cu lo tuma 
luga pa 11:30 di mainta na Centro 
“Curason Santa Cruz”. 

Tabata aigun ana atras, cu Stichting 
Parochieraad Santa Cruz a bin cu 
e idea pa duna reconocimento na 
hendenan ehemplar cu ta pertenece 
na e Parokia y kendenan durante 


curso di ananan a sa di contribui 
of ainda ta contribui na progreso 
di e comunidad di Santa Cruz en 
particular. E fecha 18 di mart, Dia 
di Aruba, a ser scogi como esun 
apropia pa haci tal reconocimento. 
Asina por menciona cu e Premio 
Promocional Santa Cruz a ser 
otorga na ana 2001 na Sra. Maria 
M. Croes (Juffrouw Mani) y su ru¬ 
man Ana C. Croes (Chichi). 

Na ana 2002 a toca e honor na Sr. 
Leonardo (Nadi) Croes y Sr. Rosa- 
rio (Ro) Werleman, E recipientenan 


di ana 2003 tabata Sra. Eugenia 
Vrolijk (Jufrouw Nena q.e.p.d. y Sr. 
Apolonio (Poy) Werleman. 

Sra. Elsa Geerman a ricibi e Pre¬ 
mio prestigioso aki na ana 2004 y 
su esposo q.d.p.d. Sr. Matias M. 
Geerman a ser reconoci na ana 2005 
hun to cu Sr. Julian B. Croeze (Ildo), 
Rev. Pastoor Felix Pasadilla y Sra. 
Maria Curiel-Henriquez. 

Ana pasa a duna reconocimento 
na Sra. Ana Geerman y Sra. Margo 
Croes. 

Tur e personanan aki ta bon conoci 


den pueblo di Santa Cruz. Nan 
dedicacion, perseveransa y amor 
pa sirbi nan comunidad y nan isla 
a resalta y ta pesey a reconocenan 
pa nan prestacionnan multiple. 
Pueblo di Santa Cruz kier mustra 
su agradecimento di e forma aki na 
tur cu ta pone nan talento y tempo 
na servicio di nan prohimo. 

Un y tur ta bonbini pa presencia 
otorgamento di e Premio Promo¬ 
cional Santa Cruz 2007, diadomin¬ 
go awor den Centro “Curason Santa 
Cruz”. 


Andres Pichardo y Cristina Herrera di Occidental 
Hotels serca Minister President Nel Oduber 


D iarazon mainta Minis¬ 
ter President Nelson 
Oduber a ricibi bishita di 
Vice Presidente di Occiden¬ 
tal Hotels & Resorts p’e area 
di Caribe, sr. Andres Pi¬ 
chardo y e Directora di Cor- 
porativa Human Resources, 
sra. Cristina Herrera. 
Inicialmente Occidental 
Hotels a inverti 58 miyon 
dollar den e hotel na Aruba 
y den e ultimo 2 ananan 
nan a inverti 28 miyon 
dollar mas p’e ‘upgrading’ 
y esaki cu e meta pa ofrece 
un producto di 5 strea n’e 
bishitantenan. Nan tin 400 
empleado den servicio y pa 
un gran parti ta consisti di 
Arubiano. 

Nan ta desea di coopera den 
forma estrecho cu Gobier- 
no, p.e. den ‘upgrading’ di 
e personal y pa cu esaki nan 
lo manda tur ana 5 emplea¬ 
do di e hotel den exterior pa 
prepara nan mes. 

Alabez nan lo bai colabora 
cu e comunidad Arubano 
atrabez di proyectonan 
social, ayudo na anciano 
y huerfano etc. Minister 
President Oduber a keda 
sumamente contento cu e 
splicacion cu el a ricibi y a 
gradici nan p’e confiansa cu 
Occidental Hotels tin den e 
desaroyo turistico di Aruba. 















Internacional 

Matrimonio lesbiano 
pa Ellen DeGeneris 

E llen DeGeneres, di 49 aha, y su amigaÆ/j; McBeal - actris 
Portia de Rossi, di 34 ana, lo drenta e boto matrimonial! E 
dos muhernan lo declara fieldad na otro na juni venidero. Segun 
conocedornan, e comediante ta masha contento cu e desaroyo 
aki. “Ellen ta e muher mas feliz na mundo. Su sono a bira reali- 
dad”, segun un fuente. E comico blond si tabata tin mester di un 
push. Esaki e’la haya di su amiga. E actriz masha atractivo a mas 
o menos demanda pa Ellen propone matrimonio. 

“Portia no tabata kier nada otro sino un matrimonio. Despues 
di masha hopi conversacion y cientos di sehal, e’la confronta 
Ellen despues di e ceremonianan di Oscar, pa haya un decision”, 
segun e fuente. “Tabata un anochi masha special pa Ellen. Pa 
prome biaha di su bida e’la presenta e otorgamento di premionan 
Oscar. Despues di esey e tabata den un animo asina feliz, cu e’la 
bisa ‘si’ mes ora”. 

E pareha enamora tin planea pa organisa un fiesta grandi na 
California pa nan famia y amigonan. 

Ochenta 

cerbezpa 

Papa 

Pa su hacimento di ana 

P apa Benedicto XVI ta haya ochenta cerbez regalo di 

Obispo di Munchen, Siebler, dia 16 di april cu e ta eumpli 
80 aha. Asina a religioso bondadoso a anuncia ayera. E cerbez 
a worde specialemente traha pa e ocasion den e fabrica di cer¬ 
bez mas bieu di mundo: Weihenstephan na Munchen. 

Aunque e Papa ta bin di Bayren, un distrito aleman ca- 
minda cerbez ta un bebida masha popular cu e poblacion, e 
mes no ta un fanatico di cerbez. 

“Pero devezeneuando e ta hisa e glas cu placer pa dal un 
cerbez na salud di su creyentenan”, segun Siebler. 

Burdel 

ta duna 
descuento 

Na grandinan 


U n di e burdelnan mas 
grandi di Europa - Pas- 
cha na Keulen, Alemania - ta 
duna descuento na ciudadan- 
onan di 66 aha p’ariba. 

Tin un “Happy Hour” tur 
dia di 12’or di merdia pa 5’or 
di atardi na Pascha durante 
cual e grandinan por disfruta 
di un descuento di 50%. Esey 
ta nifica cu pa e satisfaccion di 
mas simpel nan mester paga 
un suma di 25 euro. 

E descuento aki ta conta 
tambe den e club nocturno di 
Pascha. Cuminsando 9’or ano¬ 
chi esnan di 66 aha p’ariba ta 
haya bebida cu 50% descuento. 

Voceronan di Pascha a bisa 
tambe cu e establecimento ta 
e unico na mundo cu ta duna 
garantia di satisfaccion. Si e 
asunto no bai completo, no 
mester paga. 



HOTLIME 


733-8477 

Digicel 


Spero Mas. Hunpa Mus. 

NACIONAL 



Landslaboratorium Aruba ta participa fayecimento di 


Mr. Guillermo Alfredo Richardson 

mihor conoci como “Beeche” 

Tata di nos colega sr. Carlos Richardson. 

Landslaboratorium ta extende palabranan di 
condolencia nah enter familia Richardson y hopi forza 
y consolacion cu e perdida di nan ser queri. 


Cu Sr. Beeche Richardson sosega na paz. 




6 ' 

j ti 

Mementomori Faneral Home N.U. 

Yoluild^ - Lc<> - Kujjl'ih.' 

Tel: 5833358 - Fm: 5837711 


Senar Id husto y E la gusta un conducla cu tn. huslo. 

tiftTilf sintvTH tti rnirtA tir t'arti. 

¥%. I i il 


Mi u conlia (ku bo gnma r mi iimmm u kuhitsi bo sålbuciaii. 

Ph,, | J;5 


Cu 11 k n j l! ti, vL'i Instczu ri-.i hun cimizon, nos 
I :i purticipfl l'i j j lavLVie criHlaanamml« : 

Sra. Angola Andrea 
Jlenrique/ 

- 1*24 - 130-1W7 

Na mccnber di hu: 


y du Aiil^uIsl S3dr m E iqiLi,v 

y i li c i.i 11 Sc a VuLi F-mdia Fntn k cn ^ H s* ni q.^ y y iunoii 

S1..1 VlLi i \.i [ h; l r □ r i li I i htIsIlJcJ ko i iqU£/. y ViUitati 
Vicvnlc I lenriqtiei! y yi un an 
lk\u ml]i,i Ilenn^ucY: 

Catrin T rantf^ffmriqiK^ y yiiuuin 

Cecilia |Zk\ in®cr-Hmriq«r^ y yiu 

Liirhu: Sni.Vtk. Lui&a ]knnquc^-Fu.lcani y yiunan 

Jvfa.Vda. Mcfintf Atcnds y yturun 

junirfiduii di casr M u flco 

Carlos J-'cuclI^cL V funnu. 

Hobtinn y sobmuiun. pnmo y prinunan. ihinan y (knus la mb la 
uivicii iui Linnyo. tiLsifha v conoci pa aiisli na c acta di cntkio -nul 

Li Lijn ij hiL:;ia (Ib&jhta 17 di M.uil 'I.KS7 pli 4'uc Ji .i l.irdi b.itiLiiili i 

frø di M isa Sauna Anna pu --iiiiuru catoltco na Morød E rcsto 
mortal Ni la repoy fut di 2'CI lM autdi den Mikø Santa Ann* m 
NooncL. 



AdrcN pn L'UFhMkikiii l-ii nki Hip 

di 7"ol |*1 ;l di jtUh-ihi 


Nos lu lamenNj lu (Lcnpucs di crtLiero nen ilo por nctbi bu-luLa di 
condolencia na cai 


Serenade of The Seas a trece grupo 
di bishitantenan diferente pa Aruba 



A yera den oranan di dia por a scucha varios hende ta comenta di e barco crucero 
Serenade of The Seas cu tabata mara den haf. Cu e barco aki a trece un otro tipo di 
bishitante pa Aruba. 

Den cayanan por a nota hopi pareha ta cana pero tabata trata di homber cu homber y 
muher cu muher. Segun por a compronde, e barco aki a ofrece pakete special pa pare- 
hanan gay y lesbiana, pa cual tin masha hopi demanda. Antayera nan tabata di bishita na 
Corsow y ayera na Aruba. Por a compronde cu e parehanan gay y lesbiana semper ora di 
biahe ta gasta hopi placa. 

NACIONAL I 

Celebracion grandi cu yen di sorpresa na Marriott 


R iba diamars atardi, Maart 13, Grand Ball- 
room di Aruba Marriott tawata yen di ‘am- 
biente’ durante e Recepcion di premio Annual, 
acompanja di entrenimento, cuminda y bebida. 
Mas di 300 di e 1000 asociadonan a wordo 
reconoci pa nan logro den 2006 for di cual 254 
asociado a wordo agradeci personalmente pa nan 
contribucion den 2006 door di no a bira malo 
durante henter anja. 

Durante e ceremonia di premiacion, a selec- 
ciona prome e Supervisor y Manager di 4 
trimester 2006. E supervisornan nomina pa e 4 
trimester 2006 ta: Gina Heyliger (Stellaris Ca- 
sino Marketing), Shuraima Henriquez (Ocean 
Club & Surf Club Activities), Raria Edith Cera 
(Kitchen Food Storeroom), James Halman 
(Food & Beverage), Hedwiges Eugenia (Food 
& Beverage), Farida Rijsdijk (Engineering), 
Gloria Kelly (Housekeeping) y Bernadina de 
Jesus (Housekeeping). Supervisor ganador di 4 
trimester tawata Gloria Kelly di equipo Resort 
Housekeeping pa su trabou ejemplar durante 
e periodo druk di e di 4 trimester di anja pasa. 
Despues tawata tempo pa anuncia Manager 
di 4 trimester 2006: Francis Leo (Grounds), 
Barbara Bressat (Human Resources), Julio Diaz 
(Recreation), Hansel Pineda (Ocean Club Front 
Office), Amit Sen (Food & Beverage), Francisco 
Vargas (Housekeeping), Laetitia Hodge (Surf 
Club Housekeeping), Mouen al Mawla (Food & 
Beverage), Robert Stautner (Kitchen) y Evelyne 
Kelly (Casino Accounting). Manager ganador di 
4 trimester tawata Hansel Pineda di Ocean Club 
Front Office pa su incansabel esfuerzo tumando 
liderasgo y asina asegura cu hotel ta enfoca riba 
e mehoracion constante di satisfaccion di guest 
y asociado. 

Despues di e premionan aki, Rick Zeolla, Ge- 
rente General, a procede pa anuncia e Six Star 
team di anja. Six Star Team di 2006 ta consisti 



di Jerry Jielu Wu (Cushina), Vener Olivar (Food 
& Beverage), Carolina Jack-Wever (Stellaris 
Casino), Miriam Henriquez-Maduro (Human 
Resources), Julie-Ann Dijkhoff (Reservations), 
Joselito Gonzalez (Engineering). Cada ganador 
di e Six Star Team a recibi cartanan di felicita- 
cion, un placaat, 300 Florin y cena pa dos na un 
di e restaurant di Marriott. 

Mientras e Six Star Team di anja a permanece 
riba escenario, Rick Zeolla a anuncia e Supervi¬ 
sor di anja 2006 kende a keda den persona di 
Gina Heyliger, Marketing Supervisor di Stel¬ 
laris Casino. Gina ta miembro di Charter team, 
siendo e asociado cu mas tempo, ela cuminsa na 
Aruba Marriott na Februari 1995 como Coor- 
dinadora Administrativo. Na 2006, Gina a usa 
su magia tras di escenario y a contribui pa hiba 
Stellaris Casino na otro anja record. Adicional- 
mente Gina tawata encarga di e Animal Rights 
Aruba Fundraiser Ball cu tawata gesponsor pa 
Marriott; door di su dedicacion y compromiso 
na e causa aki, Marriott por a ricibi mas di 
$30,000 na donacion pa ARA. 

E proximo premio tawata pa Manager di Anja 
2006, esaki a bay pa dos manager, pa prome 
biaha den historia di hotel - Claudia Mendez- 
Sanchez di Guest Relations y Robert Stautner 
di Cushina. Claudia a join Marriott na 
October 2002 como Recreation Man¬ 
ager. Desde e tempo ey ela pasa breve¬ 
mente na Front Desk prome cu bay na 
Guest Relations na December 2005. 
Claudia a continua den e mehoracion 
di e programa di pre llegada como e 
tambe e experiencia di guestnan na 
hotel cu equipo di Bell Stand y Vaca- 
tion Planners. E otro manager di Anja 
tawata Robert Stautner di Cushina. 
Como Executive Chef, Robert tawata 
encarga di controla y dirigi staff di 
casi 200 asociado den cushina, Cafete¬ 
ria di Asociado, Stewarding y Purchas- 
ing y Storeroom. Ela cuminsa apenas 
na July 2005, Robert absorbe e cultura 
rapidamente y haci tremendo impacto 
positivo den mehoracion di calidad y 
presentacion di specialidad di cum¬ 
inda na Marriott 





we na kikkerland ta 
Lcumpli un anja mas 
| di bida e chick shimaru- 
| ku Mireille Tromp. E ta 
| han ja un makuto jen di 

I brasa y sunchi di mami 

I 

| Aida, papi Edwin y little 
| Sis Loraine y Fernando. 

| Pabien ta bin di parti 
| famia Tromp, Semeleer, 

| Norberto y Ridderstap 
| di tur bo friends nan na 
I Hulanda y Aruba. Enjoy 
| bo dia!!!! 



Finalmente recepcion a termina cu anuncio di 
Asociado di Anja 2006 kende a bay pa Julie-Ann 
Dijkhoff di Reservations Department. Desde cu 
ela join Marriott na 1999 como At Your Service 
Agent, Julie-Anne a recibi numeroso comentar- 
io positivo di tanto guest como coleganan pa su 
actitud sobresaliente y positivo, como tambe su 
actitud amigabel. Den su posicion actual como 
Reservations Group Coordinator, Julie-Ann 
tawata encarga cu e trabou dificil di coordina 
varios grupo pa asina asegura block di camber- 
nan corecto pa asina mehora estadia di cada 
guest fiel di Marriott. 

Cada ganador, Gina, Claudia, Robert y Julie- 
Ann, a ricibi carta di felicitacion for di Gerente 
General, Vice Presidente di Area y Vice Presi- 
dent Ejecutivo como placaat, $500 cash, y ticket 
ida y vuelta pa dos mas 5 dia di estadia gratis na 
cualquier otro hotel Marriott na USA of Caribe. 
Riba potret: 

Miembronan Ejecutivo Marriott celebrando na 
exito como Asociado y Manager di Ana 2006; 
Julie Ann Dijkhoff, Claudia Mendez-Sanchez y 
Executive Chef Robert Stautner. 

Miembronan Ehecutivo Marriott hunto cu 
Manager di 4 Trimester; Hansel Pineda. Gloria 
Kelly, no tawata presente. 

Miembronan Ehecutivo Marriott hunto cu Six 
Star Team di Ana 2006. 

Ganadornan Julie-Ann Dijkhoff, Robert Staut¬ 
ner y Claudia Mendez-Sanchez cortando e bolo 
pa celebra nan logro den 2006 y nan titulo di 
‘Asociado di Anja’ y ‘Manager di Ana’. 
Supervisor di Ana Gina Heyliger cu su colega¬ 
nan Tim Matthew di HR y Carolina Jack-Wever 
di Stellaris Casino, cu tambe tawata ganador den 
Six Star Team di Ana. 

















